IKUT SUAMI BERPINDAH KE PULAU TIOMAN - ANAK SHARIFAH SHAHIRAH AKUI TIADA MASALAH HIDUP DI KAMPUNG

"Sebagai isteri tempatnya di sisi suami, jadi saya kena ikut suami ke Pulau Tioman. Lagipun buat masa sekarang saya memang tidak bekerja dan boleh menikmati keindahan pantai setiap hari.

"Sebenarnya Pulau Tioman memang lokasi kegemaran saya dan tak sangka pula bertemu jodoh dengan orang sana," ujar anak sulung kepada pelakon dan penyampai radio Suria FM, Sharifah Shahirah iaitu penyanyi Tallisya yang memaklumkan dia akan berpindah ke kampung halaman suaminya, Mohd Zulhisyam di Pulau Tioman, Pahang, selepas selamat mendirikan rumah tangga pada 11 November lalu.

Dalam pada itu, Tallisya atau nama sebenarnya Allisya Tahir, 24, berkata, dia tiada masalah untuk menjalani kehidupan di kampung apatah lagi Pulau Tioman adalah destinasi kegemarannya sejak dahulu.

Klik untuk gambar besar

Tambah Tallisya, sekiranya dia mempunyai sebarang tawaran di Kuala Lumpur, ia bukan masalah untuk berulang-alik memandangkan Pulau Tioman turut mempunyai akses kapal terbang yang tidak mengambil masa lama.

Sementara itu, ditanya pula mengenai soal cahaya mata, Tallisya memberitahu, dia dan suami menyerahkan perkara itu pada rezeki dan menerima jika diberi zuriat awal.

"Setakat ini perancangan untuk anak itu belum ada lagi tapi kalau ada rezeki lebih awal kami terima," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK RASA DIA (AZIZ HARUN) AKAN BERHENTI..." - ALIFF SATAR

Tidak melihat pengunduran Aziz Harun pada konsert minggu ketiga Big Stage 2019 baru-baru ini sebagai langkah untuk penyanyi muda itu bersara daripada bidang muzik, penyanyi, pelakon dan pengacara, Alif Satar berkata, tindakan itu dibuat sejajar dengan impian keluarganya untuk melihat dia berjaya dalam bidang ilmu lain selain bidang seni.

"Aziz menarik diri kerana mahu meneruskan hasrat untuk sambung belajar, memandangkan kedua-dua ibu bapanya juga semakin tua dan mahu melihat dia memperoleh sesuatu selain bidang muzik. Jadi, kita menghormatinya. Saya sebagai rakan dan ada antara peminatnya juga percaya dan memperakui dia memang berbakat.

"Banyak bantuan yang dia hulurkan pada saya dalam penulisan lagu sebelum ini dan saya tak rasa dia akan berhenti daripada bidang muzik ini. Cuma sekarang dia ada sesuatu yang perlu dikejar dan saya doakan yang terbaik buatnya," tuturnya.

Minggu lalu, bintang kelahiran Brunei itu mengumumkan penarikan diri daripada pentas Big Stage 22019 selepas selesai menyanyikan lagu tugasannya. Pelantun lagu 'Jauh' itu dijangka akan berangkat ke United Kingdom untuk menyambung pengajian dalam bidang Ekonomi Perniagaan di University of East Anglia, Norwich pada 15 September ini.

Klik untuk gambar besar

www.myartis.com / Sumber & foto: Astro Gempak, Instagram Alif Satar & Aziz Harun

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM PUNYA ANAK - ELLA PASRAH, SEDIA AMBIL ANAK ANGKAT

"Saya percaya dengan rezeki. Jika Allah mengurniakan kami zuriat, kami terima dengan rasa syukur. Bagaimanapun jika sebaliknya berlaku, kami tetap menganggapnya sebagai satu pemberian daripada-Nya. Pasti ada rahmat di sebalik semua itu," ujar Ratu Rock Negara, Ella.

Dia mengakui rasa teruja dan seronok melihat ramai rakan seperjuangannya sudah mempunyai anak sendiri dan ada juga yang mengambil anak angkat.

Oleh yang demikian, dia juga tidak menolak kemungkinan akan mengambil anak angkat sebagai penyeri rumah tangganya nanti.

"Memang ada perancangan untuk kami mengambil anak angkat, tetapi bukan dalam waktu terdekat kerana ketika ini Ella sedang sibuk," tambahnya yang sudah mendirikan rumah tangga dengan Kapten Azhar Husaini selama tiga tahun.

Jelas Ella lagi, walaupun dia dan suami sering diajukan pertanyaan mengenai cahaya mata, namun masing-masing bersikap positif dan tidak pernah menjadikan perkara itu sebagai bebanan buat mereka.

Sementara suaminya pula berkata, sama ada mereka dikurniakan cahaya mata ataupun tidak, kasih sayang dan rasa cintanya terhadap isterinya takkan tergugat sama sekali.

Untuk info, mereka berdua ditemui di majlis sidang media persembahan sempena Minggu Setiausaha di NU Sentral, Kuala Lumpur, semalam.

Apa yang menarik, inilah kali pertama Ella mengadakan persembahan sempena Minggu Setiausaha setelah tiga dekad berada dalam industri muzik. Persembahan yang bakal diadakan di Dewan Perdana FELDA pada 27 April 2016 itu nanti akan menyaksikan Ella menyanyikan pelbagai lagu popularnya.

Pada anda yang berminat menyaksikan persembahan anjuran Ben Jawi Entertainment itu, tiket akan mula dijual Januari depan dengan harga RM400, RM600 dan RM800. Anda boleh hubungi talian 011-16334041 untuk tempatan awal.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ALAMI KEGUGURAN - ISTERI AMY SEARCH SEDIA HAMIL LAGI

"Alhamdulillah selepas berjumpa doktor tadi, doktor beritahu rahim saya sudah mengecut dan bersih yang paling penting.

"Sekarang saya perlu kumpulkan kekuatan tenaga kembali. @aku.amysearch anda sudah bersedia?" ujar isteri kepada penyanyi legenda, Amy Search iaitu Nourish Hassan yang memberitahu perkembangan keadaan kesihatannya selepas mengalami keguguran baru-baru ini.

Menurut Nourish, doktor memaklumkan bahawa rahimnya sudah mengecut dan dia juga bersedia untuk hamil semula.

Dalam pada itu, Nourish meminta pengikutnya mendoakan agar mereka diberikan rezeki zuriat sekali lagi.

"Insya-Allah doakan kami ada rezeki lagi selepas ini," tulinya yng mempunyai tiga cahaya mata iaitu Alexander Zulkarnain, 14, Sania Samara, 13, dan Qaqa At-Tameemi, 9 tahun hasil perkahwinan dengan Amy pada 2003.

Klik untuk gambar besar

Pada 25 Mei lalu, Amy meluahkan rasa gembira mengenai kehamilan isterinya itu selain tidak sabar untuk bergelar bapa pada usia 60 tahun.

Bagaimanapun pada 5 Julai lalu, Nourish yang sedang hamil dua bulan telah mengalami keguguran. Amy memaklumkan mengenai perkara itu selain meluahkan rasa sedih kehilangan bayi yang bakal dilahirkan.

Untuk rekod, Amy turut mempunyai dua lagi anak iaitu Nabila Huda, 34, hasil perkahwinan pertama dengan Faridah Fadzil dan Irisha Myra, 21, perkahwinan ketiganya dengan Roslisa Ahmad.

Menerusi perkahwinan kedua dengan Noorliza Abdul Latiff mereka tidak dikurniakan cahaya mata.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"KEEP DOA PLEASE... SYUKUR TAK TERHINGGA" - APRENA KINI BERTUDUNG PENUH

Beberapa hari lalu, pelakon Izara Aishah, Siti Elizad, pelawak Vicha Saywho dan Nana Mahazan membuat keputusan untuk berhijrah apabila tampil berhijab.

Alhamdulillah, satu demi satu selebriti wanita berhijrah ke arah lebih baik termasuk, pelakon Aprena Manrose. Sering tampil berhijab sebelum ini, perkongsian terbaru Aprena menjadi perhatian ramai apabila seolah mengesahkan dirinya sudah berhijab sepenuhnya.

Menerusi entri tersebut, Aprena meluahkan rasa syukur ke hadrat Ilahi serta berterima kasih kepada mereka yang tidak putus mendoakan dirinya.

"Saya baca DM semua yang mendoakan, keep doa please. Thank you so much! Syukur tak terhingga. Semoga doa berbalik pada you all. Terima kasih Allah," tulisnya.

Perkongsiannya itu mendapat pelbagai reaksi daripada rakan artis dan netizen yang turut tumpang gembira dengan penghijrahannya itu serta mendoakan akan terus istiqamah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU RAKAN ARTIS BURUKKAN NAMANYA - ANNA JOBLING TIDAK MAHU AMBIL PUSING, PERCAYA PADA REZEKI

"Rezeki masing-masing kan... dan saya tak kacau sesiapa pun, jadi kenapa dia nak kacau saya? Kenapa nak dengki dengan orang," ujar pelakon yang sedang meningkat naik, Anna Jobling yang tidak mahu terus berfikir dan ambil pusing mengenai isu melibatkan seorang pelakon yang dikatakan memburukkan namanya di platform media sosial.

Baru-baru ini, timbul kenyataan seorang pelakon wanita yang didakwa mempertikaikan penampilan Anna yang dijemput menghadiri sebuah program hiburan. Isu tersebut dibincangkan dan menjadi bualan peminat Anna di platform Twitter.

Menurut Anna atau nama penuhnya Anna Ellisa Gustin Jobling Abdul Rahman, dia percaya yang rezeki setiap orang itu sudah ditetapkan dan tidak pernah salah alamat.

Klik untuk gambar besar

Tambah pelakon berusia 22 tahun itu, dia tidak mempunyai sebarang sebab untuk bertemu dengan pelakon wanita tersebut. Hal ini kerana, kata Anna, pelakon berkenaan yang memulakan 'api' tanpa sebarang sebab yang munasabah.

"Jujurnya, saya tidak akan rendahkan diri sehingga ke tahap itu. Saya akan terus kerja keras, sentiasa positif dan sibukkan diri dengan rutin saya sendiri. Bagi saya, apabila kamu dengki dengan orang, rezeki kamu akan jadi lagi sikit.

"Kalau dia nak dengki dengan saya, itu masalah dia bukan saya. Dan kalaulah saya berjumpa dengan dia kelak, saya tetap jadi diri sendiri. Keadaan saya baik-baik sahaja, saya berasa bersyukur kerana peminat saya tak pernah berhenti menyokong. Perkara itu yang saya mahu fokuskan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA AKUI BIMBANG SEKIRANYA HATI BERBOLAK-BALIK" - NELYDIA DALAM PROSES BELAJAR & ISTIQAMAH

"Saya sebenarnya tak berani nak ulas sangat perkara ini kerana saya sebenarnya masih dalam proses pembelajaran. Saya nak jalani proses penghijrahan ini perlahan-lahan tapi pasti. Memang saya nak ke arah itu. Saya cuma tak berani cakap lebih. Saya masih bertatih. Saya dalam proses belajar, mencuba, mencari dan mengenal lebih soal diri dan agama Islam,” katanya.

"Saya akui bimbang sekiranya hati berbolak-balik. Apapun saya mengharapkan pengakhiran yang baik dalam hidup ini. Jujur takut andai tersilap percaturan, hati boleh berubah. Namun saya tidak bermaksud menidakkan apa yang salah tetap salah. Hati kita Tuhan yang pegang dan bila-bila masa boleh tersasar.

"Hari ini okey, esok, jadi lain. Namun, saya tidak lupa berdoa memohon diri terus istiqamah. Doa baik-baik untuk sesuatu yang lebih manis itu tentunya jadi azimat," jelas pelakon Nelydia Senrose yang berkata dia dalam proses belajar dan istiqamah, sejka mula bertudung sebaik sahaja pulang dari mengerjakan ibadah umrah pada Disember tahun lalu.

Klik untuk gambar besar

Dalam pada itu, Nelydia berkata dia mahu menjadi muslimah lebih baik namun mengakui bimbang jika hatinya berbolak balik. Tambah Nelydia lagi, keputusannya untuk bertudung tidak menjejaskan kerjaya seninya, malah dia sudah mendapat beberapa tawaran berlakon.

Sejak bulan lalu, perkongsian adik kepada pelakon Uqasha Senrose ini menjadi perhatian apabila dilihat tampil berhijab. Namun begitu, Neldyia tidak mengumumkan mengenai perkara itu, sebaliknya memberitahu dia tidak mahu imejnya menjadi perhatian ramai.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR & VIDEO - UPDATE: BULAN MADU FIZO DAN MAWAR

Update:

Gambar menarik Fizo Omar dan isterinya Mawar Abdul Karim berbulan madu di Dubai, United Arab Emirates. Antara tempat yang mereka lawati di situ ialah Burj Khalifa dan banyak lagi.

"Muah mummy rose bersaksikan burj khalifa, dubai katanya," ujar Fizo yang bergambar dengan Mawar berlatar belakang bangunan Burj Khalifa yang seolah KLCC solo. Selain Dubai, mereka berbulan madu di London dan mungkin ke negara Eropah.

Kata Fizo: Good bye Dubai... dear London.. here we come..
aik madam rose senyum lebih nampak..heheh.

Kata Fizo: Bumped into Dollah Salleh n Dato Hattan n the family at
the Pak Awie place in London. variety of msian food here. nice

VIDEO BULAN MADU:


"ARIF BUDAK LELAKI, TAK FAHAM BEZA MAIN & BULI" - ASYRAF KHALID

Berhubung seorang individu telah menuduh Arif Jiwa yang baharu berusia setahun itu membuli seorang kanak-kanak lain, anak tiri Datuk Seri Siti Nurhaliza iaitu Asyraf Khalid menerusi Twitternya telah tampil menjelaskan anaknya itu masih seorang kanak-kanak yang tidak memahami antara bermain atau membuli.

"Maaf tentang perkara itu, Arif hanya seorang budak lelaki. Dia tidak faham perbezaan antara bermain dan buli. Mungkin dia sedikit aktif, bayangan (dia) anak kecil dan ramai yang meminta untuk bergambar ketika itu," ujarnya.

Asyraf yang membalas komen individu tersebut di laman Twitter semalam itu bagaimanapun, meminta individu itu menyampaikan maaf kepada saudaranya yang melalui kejadian itu.

"Kanak-kanak tetap menjadi kanak-kanak, tapi tolong beritahu saudara anda saya minta maaf," katanya.

Arif yang juga selebriti kanak-kanak itu menemui peminat-peminatnya di Festival Celebfest di Singapura pada hujung minggu lalu. Dikesempatan itu ramai peminat mahu bergambar dengannya.

Klik untuk gambar besar

Seorang individu menerusi Twitternya malam Ahad menyifatkan Arif Jiwa sebagai kanak-kanak yang nakal sehingga hampir menyebabkan anak saudaranya menangis.

Individu itu mendakwa Arif yang sedang memegang sebatang pen nyaris mencucuk muka anak saudaranya itu ketika sedang bermain.

"Budak lelaki Arif Jiwa yang isteri kepada saudara saya minat itu, agak nakal. Buli anak saudara saya dalam video itu sehingga membuatkan budak itu hampir menangis. Saya akan jauhkan anak saya jika berada di situasi itu.

"Tidaklah teruk, biasalah budak-budak. Cuma mak (Tya Ariffin) dia tak tarik anak dia dan biarkan. Macam serahkan anak. Habis anak saudara muka macam dah cebik (menangis). Si Arif pegang pen hampir nak cucuk muka anak saudara saya," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS IBU MENINGGAL DUNIA - AARON AZIZ TAWAR HATI PULANG KE SINGAPURA

Pelakon Datuk Aaron Aziz memberitahu kehilangan ibu tercinta dua tahun lalu memberi kesan yang amat mendalam buat dirinya sehingga beliau kini rasa tawar hati untuk pulang ke Singapura kerana suasananya tidak sama seperti dahulu.

"Selepas ibu meninggal, saya jadi tawar hati untuk pulang ke sana. Dahulu ada alasan untuk balik iaitu berjumpa ibu. Perasaan itu sudah berbeza sekarang. Saya sendiri tidak mengharap untuk balik ke sana. Tambah lagi dengan kesibukan kerja. Jadi tak terlalu fikirkan soal nak pulang ke Singapura," ujar Aaron.

Ibu Aaron iaitu Juriana Jaafar meninggal dunia akibat serangan jantung pada November 2020. Aaron memberitahu anak lelakinya, Danish Anaqi yang kini berada di sana akan berkongsi cerita setiap kali menziarah pusara ibunya.

Klik untuk gambar besar

"Keadaan sekarang pun menyebabkan kami sukar untuk ke sana. Bagaimanapun anak saya akan berkongsi gambar dan cerita apabila ziarah ke pusara ibu. Itu momen menyedihkan kerana dia tidak dapat pulang ketika ibu saya meninggal," katanya.

Dalam perkembangan lain, Aaron terus memberi fokus kepada kerjaya, pelakon filem 'Pisau Cukur' ini sibuk dengan urusan perniagaan selain dunia lakonan. Aaron juga akui selesa bergelar seorang ahli perniagaan selepas tiga tahun memasarkan produk wangian jenama sendiri The Oud by Aaron Aziz.

"Ketika memulakan perniagaan, niat saya adalah untuk membantu orang di luar sana menjana pendapatan lebih. Syukur ia mendapat sambutan yang memberansangkan. Bukan sahaja di Malaysia, bahkan juga di Singapura dan Brunei," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 PRODUKSI JEPUN LAMAR ZIZAN RAJA LAWAK

Kalau dah tuah badan... pastinya banyak rezeki datang bergolek!

Begitulah umpama yang dapat digambarkan mengenai Zizan Raja Lawak atau nama sebenarnya Mohd Razizan Abdul Razak, yang mendapat tawaran berganda daripada produksi Jepun.

Jika sebelum ini sebuah syarikat produksi Jepun, Sedic Entertainment mengambilnya berlakon, kini Zizan menerima pula tawaran berlakon untuk sebuah lagi produksi dari Jepun yang tertarik pada aksi lakonannya..

“Mereka mula mengenali saya selepas menonton lakonan saya dalam filem “KL Gangster” dan seterusnya melamar saya untuk berlakon dalam filem melibatkan tiga negara iaitu Malaysia, Jepun dan China," ujarnya dipetik sebagai berkata.

Menjelaskan dengan lebih lanjut, kata Zizan filem Jepun pertamanya sebelum ini ialah mengenai Yukari (Kitano Kii) yang merupakan guru bahasa Jepun berhijrah ke Malaysia. Bagaimanapun, Yukari menjadikan Cikgu Rahman (lakonan Zizan) sebagai alat untuk mengaburi mata orang lain yang kononnya mereka bercinta.

“Ini merupakan projek pertama saya dengan syarikat produksi dari luar negara. Filem ini dijangka akan ditayangkan di negara ini, Jepun dan China,” ,” tambah Zizan.

Aksi Zizan dan Yukari...


MAKIN LAMA MAKIN MANJA - FOTO MESRA DATUK SITI & DATUK K CECAH 24.4K LIKE

Inilah yang dikatakan, makin lama makin sayang!

Meskipun sudah berkahwin hampir lapan tahun (21 Ogos 2006), namun kasih sayang antara mereka terus kukuh.

Terbaru, gambar romantis Siti dengan suaminya yang dimuat naik di laman IGnya telah mencecah 24.4 ribu like. Ia menandakan betapa peminat menyukai sikap mesra pasangan ini walaupun mereka sudah boleh digelar 'otai' dalam rumah tangga.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


GELAGAT IJOY GIAN MAIN GOLF, SHIERA JADI 'CADDY' BUAT RAMAI TERHIBUR

Pelakon, pengacara dan penyampai radio Sharifah Shahirah atau mesra disapa Shiera yang sering berkongsi kisah bahagia di sosial media itu baru-baru ini telah memuatnaik sebuah video yang menunjukkan gelagat suaminya, Ijoy Azahari melepaskan 'gian' bermain golf.

Dalam satu video pendek yang dikongsikan di laman Instagram milik Shiera, dia belajar menjadi 'caddy' dalam situasi sebenar. Video tersebut memaparkan Ijoy bermain golf di halaman rumah mereka dan Shiera menjadi pembantu kepada suaminya itu.

"Laki bini pun bodo. @ejoyazari Oooo baru tau. Cari bola golf kena jalan. Jalan.. Jalan dengan caddy. Lepas PKP jangan terkejut I pandai main golf," seloroh Shiera yang mendapat pelbagai komen daripada teman selebriti.

Shiera yang merupakan pelakon, pengacara dan penyampai radio berkahwin dengan Ijoy Azhari atau nama sebenarnya Zulkifli Azahari yang juga merupakan seorang pelakon pada tahun 2003. Pasangan tersebut dikurniakan dengan empat orang cahaya mata iaitu Airell, Airra, Auddra dan Adeena.

Klik untuk gambar besar

www.myartis.com / Sumber & foto: Astro Gempak & Instagram @shieraijoy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AARON AZIZ ALAMI SAKIT SENDI TENGKUK SEKALI LAGI

Pelakon kelahiran Singapura, Aaron Aziz kembali menderita sakit sendi tengkuk hingga dia terpaksa menggunakan penyokong leher.

Pengurus dan juga isterinya, Diyana Halik berkata, biarpun dalam keadaan sakit, suaminya itu terpaksa ke India untuk penggambaran filem Rabu ini.

"Dulu suami terkena masalah sama ketika penggambaran Fear Factor Malaysia dan dia diberikan suntikan steroid. Sekarang masalah itu berulang dan dia pula perlu ke India," katanya ketika dihubungi.

Klik untuk gambar besar

Semalam, pelakon drama 'Isteri Tuan Ehsan' itu memuatnaik gambar dia memakai penyokong leher di Instagram.

Pada 2013, Aaron dilaporkan mengalami sakit sendi tengkuk selepas terbabit dalam kemalangan ketika penggambaran Fear Factor Malaysia.

Selain itu, Aaron juga pernah beberapa kali dimasukkan ke hospital akibat kecederaan ketika di lokasi penggambaran.

Sumber: Harian Metro

Foto: Aaron Aziz IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"MASIH MENYEPI? KAMI NAK KERJA... KAMI JUGA BAYAR CUKAI" - ARASH MOHD

Dek kerana pihak Kementerian Komunikasi & Multimedia dikatakan masih berdiam diri tentang situasi kerja untuk mereka dalam industri telah membuatkan ramai penggiat seni mengeluh. Beberapa akhbar tempatan juga sudah menyuarakan isi hati penggiat-penggiat seni ini yang mana memerlukan kerja untuk kesinambungan hidup.

Salah seorang pelakon yang bersuara adalah pelakon Arash Mohd yang masih ingin tahu jawapan dan tindakan daripada pihak kementerian untuk membantu penggiat seni yang masih terhenti dari meneruskan kerja mereka.

"Sampai sekarang masih menyepi? Apa tindakan menteri di Kementerian Komunikasi & Multimedia Malaysia? #kkmm #kkmmalaysia. Kami nak kerja. Kelonggaran PKPB dah diumumkan. Sektor kerajaan yang berurusan dengan ramai orang pun dah mula beroperasi. Jangan pinggirkan kami di sektor Bidang Kreatif! Bagitau kami apa SOP yang perlu kami patuhi. Kami akur!" tulis Arash pada satu entri di Instagram miliknya.

Tambah Arash di bahagian komen entri tersebut, dia bersuara bagi semua pihak yang terlibat dalam bidang seni yang perlu kembali bekerja untuk kesinambungan hidup: "Jangan lupa ye, kami juga sebahagian daripada yang membayar cukai kerajaan!" kata Arash atau nama sebenarnya Azman Shah Ramlee yang merupakan dramatis yang memulakan kerjaya sejak 1996 sehingga kini.

Klik untuk gambar besar

www.myartis.com / Sumber & foto: Astro Gempak & Instagram Arash Mohd

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERLELAP JAGA ANAK: 'NEVER DO THIS' - PESAN SHEIKH MUSZAPHAR

Angkasawan negara, Datuk Dr Sheikh Muszaphar Shukor menerusi laman Instagram telah berkongsi serta berpesan agar ibu bapa lebih prihatin dan sentiasa mengawasi pergerakan anak-anak walaupun ketika berada di dalam rumah.

Pesanan tersebut dibuat oleh Sheikh Muszaphar selepas beliau terlelap ketika gilirannya menjaga bayi kecilnya, Sheikh Adam.

"Ada masanya kita terlalu penat. Ini adalah giliran saya untuk menjaga kedua-dua bayi kembar saya. Saya letakkan Adam di atas badan saya dan mungkin saya boleh melelapkan mata seketika dalam 5 minit.

"Ini peringatan kepada semua ibu bapa di luar sana termasuk saya sendiri agar tidak mengulangi perkara sebegini lagi. Ia contoh yang tidak elok. Mujurlah tiada apa yang terjadi," tulisnya di IGnya.

Klik untuk gambar besar

Gambar beliau bersama anak bongsunya itu dirakamkan sendiri oleh isterinya, Dr. Halina sebagai bukti kesalahan yang dilakukan.

Kisah Sheikh Muszaphar itu mendapat reaksi daripada netizen yang turut berkongsi pengalaman masing-masing sepanjang membesarkan anak.

Pasangan Sheikh Muszaphar dan Halina menimang cahaya mata kembar pada 27 Julai 2017 yang diberikan nama Sheikh Adam dan Sheikh Noah.

www.myartis.com / Sumber: Astro Gempak & Datuk Dr Sheikh Muszaphar Shukor IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SEKALI LAFAZ - LIZA HOT FM KINI SAH BERGELAR ISTERI

Bukan hanya Yatt Hamzah yang melangsungkan pernikahan hari ini, malah Liza Hot FM juga telah selamat menamatkan zaman bujangnya dengan Mohd Khairil Anuar Mohd Ghany dalam majlis ringkas di Rumah Tamu Sri Gelora, Kuantan, pagi tadi.

Pasangan itu dinikahkan oleh Imam Masjid Sungai Soi, Mohd Asri Abu Bakar di hadapan lebih 50 tetamu kira-kira jam 9.55 pagi.

Dalam majlis itu, Liza yang anggun menggayakan sepersalinan berona putih kelihatan mengesat air mata sejurus lafaz nikah disahkan.

Mohd Khairil kemudiannya memakaikan Liza gelang tangan sebagai simbolik upacara membatalkan air sembahyang.

Turut menemani Liza sepanjang majlis berkenaan berlangsung adalah rakan seperjuangannya, Fara Fauzana dan Fizee.

Difahamkan, majlis persandingan mereka dijangka akan bermula kira-kira jam 12 tengah hari ini.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"BELUM DAPAT SERU... IKHLAS ATAU TIDAK, TUTUP AURAT TETAP WAJIB" - CHE TA

Menerusi perkongsian di sebuah video di akaun Instagram (IG) miliknya, pelakon dan usahawan Rozita Che Wan ditanya pendapatnya tentang topik 'Bertudung Untuk Bergaya' dan berpendapat segelintir wanita mengenakan tudung kerana ingin mahu menutup aurat namun juga berhijab untuk berfesyen.

Namun, Rozita atau lebih mesra disapa sebagai Che Ta itu menegaskan tidak kira apa sahaja tujuan atau niat mereka tetapi perlu diingatkan bahawa menutup aurat itu adalah perkara wajib.

"Kita tidak tahu apa niat dia memakai tudung, mungkin ingin berfesyen dan juga nak menutup aurat. Ataupun menutup aurat dalam masa yang sama ingin berfesyen.

"Sebenarnya sesetengah orang apabila dia komen sebab dia tidak memakai tudung kerana merasakan tidak perlu jika tidak ikhlas ataupun ketika itu belum dapat seru. Sama ada ikhlas atau tidak, menutup aurat itu tetap wajib," ujarnya.

Klik untuk gambar besar

Selain itu, isteri kepada pelakon Zain Saidin itu turut ditanya bagaimana dia mula-mula membuat keputusan untuk bertudung penuh. Untuk makluman, Che Ta membuat keputusan untuk tampil berhijab pada tahun 2015 sekembalinya daripada mengerjakan ibadah Umrah.

"Zain sendiri tidak pernah suruh pun saya pakai tudung. Cuma selepas balik dari umrah, saya nak keluar pergi makan, dia cakap eh sayang pakai tudung ke? Saya mengiyakan," katanya lagi.

Untuk makluman, Zain dan Che Ta bernikah pada 11 Disember 2013 sebelum mereka dikurniakan anak perempuan, Aaisyah yang dilahirkan pada 1 November 2014. Che Ta turut mempunyai dua orang anak lelaki hasil perkahwinan yang pertama iaitu Ammar Effendy dan Aniq Ezra.

www.myartis.com / Sumber & foto: Astro Gempak & Instagram Rozita Che Wan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS NI KITA LEPAK DEKAT DISCO SEBAB KEDAI MAMAK DAH KENA TUTUP - HAIRUL AZREEN

Baru-baru ini, Menteri Di Jabatan Perdana Menteri, Datuk Seri Shahidan Kassim mengeluarkan cadangannya untuk menghadkan waktu operasi kedai makan tidak melebihi 12 tengah malam.

Cadangan yang dilampirkan itu kebanyakkannya tidak dipersetujui oleh netizen terutamanya dalam kalangan generasi muda termasuklah pelakon Hairul Azreen, 27.

Klik gambar untuk size besar

Melalui laman IGnya, Hairul meluahkan rasa tidak puas hatinya dengan menulis kapsyen yang seolah-olah menyindir Shahidan Kassim.

Bukan itu sahaja Hairul juga mempertikaikan mengenai isu GST dan mata wang Malaysia jatuh. Namun begitu, tindakan Hairul ini disokong oleh peminatnya sendiri.

Cadangan yang diberikan oleh Shahidan Kassim ini memang tidak relevan kerana orang muda zaman sekarang mereka gemar meluangkan masa bersama keluarga dan kawan di kedai mamak.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"DOAKAN BAIK-BAIK SAJA... SAYA CUBA SELESAIKAN MANA YANG TERBAIK" - ISTERI SHUK PILIH 'KUNCI MULUT'

"Berkenaan saya pergi mahkamah dan dengan siapa saya pergi itu, saya rasa biarlah saya seorang saja yang tahu. Doakan yang baik-baik saja. Sesiapa yang diduga ujian macam ini, sudah tentu (terkesan mental dan fizikal). Kalau boleh biarlah saya dan Allah saja yang tahu macam mana la saya hadap.

"Saya cuba ambil yang positif dan cuba selesaikan mana yang terbaik. Yang paling penting, saya fikir untuk diri sendiri dan anak-anak," demikian ujar isteri kepada pelwak Shuk Sahar iaitu Rossa Sera yang memilih untuk 'mengunci mulut' mengenai tujuan dia ke mahkamah dan identiti lelaki dalam kereta tersebut.

Baru-baru ini, perkongsian video memperlihatkan isteri Shuk berada di Mahkamah Syariah Kuala Lumpur, Jalan Duta pada Khamis mengundang pelbagai persoalan dalam kalangan netizen.

Klik untuk gambar besar

Menerusi video yang dimuat naik di laman Instagramnya itu, Sera atau nama sebenarnya Rossalennah Natassyiah Asshaferah dilihat menuruni anak tangga dengan memakai jubah hitam sambil membawa sebuah fail.

Sera turut menyelitkan kata-kata yang dijadikan latar belakang dalam video itu berbunyi, 'aku hanya kehilangan orang yang tidak mencintaiku, tapi dia kehilangan orang yang mencintainya' menimbulkan spekulasi mereka sudah berpisah.

Malah, turut kelihatan seorang lelaki yang didakwa Shuk duduk di kerusi pemandu kereta yang dinaiki Sera dalam video berkenaan.

Sementara itu, Sera yang kini bergelar usahawan itu turut memberitahu dia tidak mahu orang lain mengetahui apa yang dilaluinya. Malah, Sera mahu mengambil apa yang berlaku secara positif dan menyelesaikan masalah dengan sebaik yang mungkin selain ingin mengutamakan dirinya dan anak-anak.

Sebelum ini, Shuk beberapa kali 'kantoi' berlaku curang terhadap isterinya dengan wanita bernama Farah Salleh. Status rumah tangga Shuk dan Rossa masih menjadi tanda tanya selepas isterinya mahu memfailkan perceraian terhadap pelawak itu pada November tahun lalu.

Untuk makluman, Shuk mendirikan rumah tangga dengan Sera pada 2015 dan mempunyai dua orang anak iaitu Nur Qurratu Ain, 5 serta Nur Assyifatu Aimi, 2.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASYA MASYITAH DIKECAM PAKAI JUMPSUIT 'BRA': "PAKAI DEKAT DALAM BUKAN LUAR, MALU TENGOK"

Penyanyi Masya Masyitah sejak kebelakangan ini sering kali menjadi bualan apabila ramai yang kurang senang dengan cara pemakaiannya. Meskipun dikecam teruk, namun Masya tidak mudah melatah dengan kata-kata negatif yang dilemparkan kepadanya dan terus tenang meneruskan kehidupan seperti biasa.

Terbaru, penyanyi berusia 22 tahun ini sekali lagi mencetuskan kontroversi apabila memuat naik fotonya dengan memakai jumpsuit serta inner turtleneck berwarna kelabu ketika berada di Dubai.

Meninjau ke ruangan komen, ramai yang kurang senang dengan baju yang digayakan penyanyi itu serta ada yang menegur 'baju dalam' sepatutnya dipakai di dalam bukan diluar.

Klik untuk gambar besar

Tidak kurang juga, ada yang kecewa dengan cara pemakaian Masya sejak kebelakangan ini yang pelik serta tidak sesuai dengan imejnya yang bertudung serta mahu unfollow Instagram penyanyi itu.

Meskipun banyak komen kecaman dan teguran di perkongsian itu, namun tiada sebarang respon daripada Masya mengenai perkara itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAH CERAI PUN SAYA MASIH BERI NAFKAH PADA BEKAS SUAMI..." - ERIN NAFI GILA TALAK

"Ada yang kata saya nak tarik perhatian baliklah, tunjuk baik nak get back lah, gila talak lah. Hello, nak habaq mai kat sini, saya ni bukan berbuat baik pada bekas suami saya si Farhan saja ya, pada kesemua bekas suami saya tetap saya layan baik dan santuni mereka.

"Dah cerai pun saya masih beri nafkah pada bekas suami saya bila dia perlu duit ni ha. Akak yang dituduh perempuan tak baik inilah duk tolong. Walau depa satu keluarga bukan main hina tapi saya tetap layan anak depa, adik depa, abang depa, baik-baik selepas bercerai sebab itu memang sifat saya," demikian tulis Erin di laman Instagramnya.

Bekas isteri kepada pendakwah bebas Da'i Farhan itu menafikan dakwaan dirinya gila talak selepas memuat naik status terbaharu berkenaan bekas suaminya itu yang disenarai sebagai 'lelaki berlaku curang' baru-baru ini.

Namun, sebaliknya kata Erin atau nama sebenarnya Noorainul Naqim Mohd. Radzi, dia masih menyantuni bekas suami-suaminya dan keluarga iparnya. Tidak pandai berdendam, Erin turut menunjukkan bukti perbualannya bersama bekas suami-suaminya yang meinta wang dan bantuan daripadanya.

Klik untuk gambar besar

"Saya tak pandai dendam dengan orang. Jadi, tak ada istilah duk tunjuk baik nak balik pada Farhan. Screenshot ini bukan yang saya beli handphone pada Farhan ya. Ini antara saya dan bekas suami saya sebelum Farhan. Jadi, tiada istilah saya baik ada makna. Saya memang berbuat baik pada semua walaupun dia musuh saya," jelasnya.

Dalam tangkap layar itu, Erin yang dipanggil 'sayang' telah memindahkan sejumlah wang kepada individu yang menggelarkan dirinya 'b'. Malah, individu terbabit mahu meminjam sejumlah wang bernilai RM3,000 dari Erin atas tujuan pembiayaan keperluan.

Meninjau ruangan komen, ada yang berpendapat pendedahan Erin (yang menanggung nafkah kepada suami) adalah satu dalam seribu.

"Pertama kali tahu perempuan bagi nafkah," tulis seorang pengguna. - "Kena bezakan antara yang ambil kesempatan atas kita atau betul-betul perlu pertolongan," nasihat individu lain.

"Post ni untuk tunjukkan bekas suami-suami sis tu lelaki tak guna ker? Semua jenis sengkek tak ada duit. Sis pula bangga tunjuk aib bekas suami sis," tambah pengguna lain.

Untuk makluman, sebelum bercerai dengan Farhan pada April 2020, Erin mendedahkan kepada media yang dia pernah berkahwin sebanyak dua kali sebelum ini. Hasil perkahwinannya sebelum ini, Erin dikurniakan lapan orang cahaya mata.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 MINGGU KUARANTIN - KEADAAN MAN KIDAL MASIH LEMAH

Semua sedia maklum mengenai pemain gitar legenda, Man Kidal, 57, dan isterinya, Norlaila Yusof yang positif Covid-19 sebelum ini. Norlaila Yusof ketika dihubungi berkata, keadaan kesihatan suaminya masih lemah, walaupun sudah tiga minggu menjalani kuarantin kendiri di rumah akibat positif Covid-19.

Jelas Norlaila, suaminya masih belum ada deria bau, selain kurang selera makan. Menurutnya, dia juga menyuruh suaminya bergerak aktif di dalam rumah dan sesekali keluar berjalan-jalan di sekitar kawasan rumah mereka sebagai terapi.

"Keadaannya agak lemah, namun bolehlah makan sikit-sikit sekarang. Saya sendiri pun masih tiada deria bau. Memang agak lambat. Saya kasihankan abang Man yang masih lemah. Dia juga tak boleh makan ubat kerana makin makan ubat, dia makin tumbang. Katanya dia migrain. Baru dua hari ini dia agak okey. Itupun kerana saya berhentikan dia makan ubat.

"Saya pun galakkan abang Man berlatih main gitar agar dia terus aktif. Sebenarnya walaupun dah habis kuarantin, kalau keadaannya lemah atau tekanan darah rendah, dia boleh buat pemeriksaan di hospital.

"Dia memang dah kena pergi hospital untuk buat pemeriksaan paru-paru dan darah kerana bimbang ada kesan sampingan lain. Kalau ikutkan temujanji dia dah lepas tapi tunggulah esok mungkin kami pergi," ujarnya.

Klik untuk gambar besar

Tambah Norlaila, walaupun sudah menerima surat untuk memotong gelang, mereka masih dihubungi petugas kesihatan beberapa kali supaya suaminya datang semula untuk pemeriksaan.

"Hari itu abang Man tak buat imbasan X Ray. Pesakit berusia lebih 50 tahun memang kena buat imbasan X Ray kerana bimbang ada masalah paru-paru. Nak pergi sendiri buat pemeriksaan yang berbayar pun boleh tapi kena hantar keputusan dan gambar pada mereka," katanya.

Mengulas projek kerjasama dengan bekas pemain gitar kumpulan Search, Hillary Ang, isteri Man Kidal memberitahu, ia masih ditunda berikutan suaminya belum sembuh sepenuhnya. Norlaila turut mengakui mereka masih berstatus asnaf sementara sehingga satu tempoh ditentukan.

"Ia masih kekal sehingga abang Man pulih. Kalau ikut borang pada borang Lembaga Zakat Selangor (LZS), tempohnya setahun tapi tengoklah kalau dah okey kita pun harap bagi pada orang lain.

"Tapi kalau mereka nak bagi apa salahnya memandangkan keadaan pandemik Covid-19 yang belum ada kesudahan. Mereka memang nak tolong. Pihak media yang tolong melaporkan untuk bantu dan kami amat terharu. Tapi kami bukan meminta-minta sampaikan pusat zakat hubungi tanya kenapa tak beritahu mereka dari awal," jelasnya.

Ujar Norlaila, tidak molek untuk mereka memukul canang memberitahu kesusahan yang dilakui semasa tempoh pandemik ini.

"Namun sampai satu tahap kami dah tak boleh bertahan lagi. Apa yang kita buat semua tak jadi. Buat projek dengan Hillary pun tergantung.

"Kami buat keputusan jual kereta kerana nak buat modal untuk berniaga. Tapi semua usaha tak menjadi dan terbantut disebabkan Covid-19," kongsinya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUNCUL DI ARIRANG TV - AINA ABDUL ATUR LANGKAH LEBAR SAYAP KE KOREA

"Saya suka berangan macam-macam perkara dan melebarkan sayap ke industri muzik Korea Selatan adalah salah satu daripadanya. Bagaimanapun saya tahu, untuk merealisasikan itu, banyak benda perlu dilakukan. Keputusan melancarkan lagu 'Sepi' dalam bahasa Korea itu adalah langkah pertama saya.

"Sejujurnya ketika mula-mula melancarkan lagu tersebut, macam-macam saya dan team fikirkan cara untuk pikat pendengar di sana. Bagi saya daripada 10 orang, dua orang suka lagu itu sudah cukup baik. Tetapi bila dapat perhatian sehingga stesen TV di sana, saya kira itu baby step untuk saya.

"Insya-ALLAH akan ada beberapa perancangan lagi selepas ini dan saya harap selepas Covid berakhir, ia akan menjadi realiti," katanya penyanyi Aina Abdul yang tidak menyembunyikan hasratnya untuk melebarkan kerjaya ke Korea Selatan selepas melihat penerimaan positif terhadap lagu Sepi versi Korea di sana.

Malah, Aina atau nama penuhnya Nurul Aina Abdul Ghani mengakui menjadikan lagu-lagu artis di sana sebagai sumber inspirasi dalam berkarya. Bagaimanapun dalam masa sama, wanita berusia 28 tahun itu sedar banyak usaha perlu dilakukan sebelum merealisasikan impian itu.

Klik untuk gambar besar

Naib Juara Anugerah Lagu ke-35 itu sebelum ini telah mencatat rekod tersendiri apabila muncul dalam sebuah program televisyen Korea Selatan berjudul Simply Kpop Con-Tour yang disiarkan menerusi stesen Arirang TV.

Aina turut berkongsi hantaran dia ditemu bual dua pengacara program iaitu Kevin dan Jacob daripada kumpulan The Boyz melalui laman Instagram miliknya.

Bukan itu sahaja, Aina turut memukau penonton dan pengacara program berkenaan apabila menyanyikan sedikit lagu daripada penyanyi terkenal Korea Selatan iaitu Ailee yang berjudul 'I Will Go To You Like The First Snow'.

Dia turut menyampaikan lagu 'Sepi' dalam versi Korea dan menerima sambutan daripada peminat K-pop selepas tular dalam media sosial.

Selain Aina, program Simply Kpop Con-Tour pernah menemu bual beberapa bintang terkenal dari Thailand, Vietnam dan Filipina dalam episod terdahulu.

Sementara itu, mengulas mengenai lagu terbaru berjudul 'Warna-Warni' dimana duetnya bersama penyanyi baharu, Daniesh Suffian, 22, Aina berkata dia gembira kerana lagu berkenaan mendapat sambutan positif daripada pendengar. Katanya, dia terbuka untuk berkolaboratif dengan Daniesh kerana vokal bakat baharu itu bersesuaian dengan vokalnya.

"Saya tak sangka Daniesh pilih saya sebagai rakan duetnya. Daniesh mempunyai masa depan yang cerah dalam industri kerana dia seorang penyanyi yang bagus," ujarnya.

Lagu 'Warna-Warni' merupakan hasil ciptaan tiga komposer dan penulis lirik terkenal iaitu Mas Dewangga, Firdaus Rahmat dan Iqie Hugh. Kerjasama menggandingkan Aina dan Daniesh adalah hasil usaha sama antara MonkeyBone dan platform penstriman filem, tonton CINEMA.

Dalam pada itu, Daniesh bersyukur apabila impian berduet dengan Aina menjadi kenyataan. Baginya, tidak ada istilah menumpang populariti, sebaliknya melihat lagu itu bersesuaian dengan vokal mereka berdua.

"Saya dah lama teringin berduet dengan Aina dan bila dapat peluang sebegini, ia seperti impian menjadi kenyataan. Saya berterima kasih kepada Aina dan semua pihak belakang tabir yang terlibat dalam proses pembikinan lagu ini," tuturnya yang sebelum ini dikenali dengan lagu 'Terabadi' dan 'Pilihlah Aku'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BAKAL TUNANG & KAHWIN DENGAN ADAM SINCLAIR - YUNA TAMPIL NAFIKAN

"Berhubung desas desus pertunangan dan perkahwinan yang tersebar, itu semua khabar angin semata-mata. Saya setakat ini tidak ada sebarang perancangan.

"Saya berharap, tiada lagi spekulasi seperti ini," kata penyanyi Yuna berhubung isu dirinya yang bakal bertunang Oktober depan dan bakal berkahwin Ogos 2018 dengan Adam Sinclair.

Baru-baru ini, penyanyi antarabangsa itu sekali lagi dikatakan bakal menamatkan zaman bujangnya bersama Adam Sinclair. Mereka berdua difahamkan akan mengikat tali pertunangan pada bulan Oktober depan sebelum mendirikan rumah tangga pada 1 Ogos 2018.

Klik untuk gambar besar

Terdahulu, Yuna mengakui sedang mengenali hati budi Adam dan beliau juga pernah memuatnaik status di Instagram dengan kata-kata romantis ditujukan buat lelaki tersebut. Ramai mempercayai pasangan ini sedang hangat bercinta.

Yuna juga sebelum ini pernah menafikan spekulasi yang mendakwa kedua-duanya sudah bertunang apabila memuatnaik gambar berdua dengan memakai pakaian berwarna sedondon.

Hubungan rapat Yuna dan Adam mula dihidu oleh media tempatan sejak setahun lalu. Tentu sekali peminat Yuna mahukan kepastian kerana sudah beberapa kali juga berita seperti ini tersebar.

Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SITI NURHALIZA BIMBANG DISERANG KANSER

Apa lagi yang anda cari jika populariti, kemewahan dan kebahagiaan telahpun anda capai dalam hidup? Pastinya bagi segelintir pihak, hanya penjagaan kesihatan dan amal ibadah sahaja yang menjadi tumpuan untuk bekalan hari akhirat yang pasti tiba.

Ini kerana, dewasa ini pelbagai penyakit mampu menyerang kita tidak kira sama ada kita kaya mahupun miskin. Malah penyanyi nombor satu negara, Datuk Siti Nurhaliza Tarudin turut meluahkan rasa takutnya terhadap pelbagai penyakit terutamanya kanser yang sering menyerang dalaman wanita.

Klik untuk imej besar...

Antara penyakit yang paling digeruninya itu ialah kanser payudara dan rahim, di mana ia sebahagian daripada mahkota tubuh bagi setiap wanita.

"Jika dua organ ini tidak ada, tiadalah beza antara lelaki dan wanita. Ia adalah organ seksual dan melibatkan keyakinan diri, sama ada dengan pasangan, kawan-kawan atau komuniti sekeliling.

"Sebab itu saya begitu risau jika terjebak dengan kanser payudara dan rahim.

"Lebih-lebih lagi dengan kehidupan kita yang serba moden serta sering terdedah dengan makanan segera, penyakit-penyakit seperti ini lebih mudah menyerang kita," ujarnya.

Tambah penyanyi kelahiran Kuala Lipis itu, walaupun belum terjebak dengan penyakit-penyakit itu, dia tetap mengambil langkah berjaga-jaga. Oleh itu, setiap wanita digalakkan untuk membuat ujian kesihatan terutama berkaitan dengan hal-hal penyakit wanita sekurang-kurangnya enam bulan sekali.

"Risiko untuk mendapat pelbagai jenis penyakit, bukan sahaja berkaitan kanser payudara dan rahim, semakin meningkat dengan peningkatan usia setiap individu.

"Malah, kadar kejadian dikatakan terus meningkat dengan mendadak dari tahun ke tahun akibat gaya hidup moden.

"Bagaimanapun, apa yang berlaku sekarang ialah wanita di Malaysia segan untuk membuat pemeriksaan dan mereka hanya mendapat tahu yang mereka terkena dengan kanser selepas penyakit tersebut sudah berada di peringkat ketiga," ujarnya.

Dalam pada itu, Siti juga bertegas supaya golongan wanita perlu melakukan rutin senaman kerana ia sedikit sebanyak dapat menaikkan imun pada tubuh badan.

"Pengambilan makanan tambahan juga amat penting. Jangan pandang remeh dengan perkara itu.

"Saya percaya, dengan rutin aktiviti harian yang sangat padat, ambillah masa sekurang-kurangnya 30 minit sehari untuk bersenam. Buatlah apa sahaja asalkan dapat mengeluarkan peluh.

"Alhamdulillah, sepanjang melakukan pelbagai penjagaan diri, saya belum mendapat sebarang penyakit lagi, tetapi itu bukan lesen untuk kita tidak meneruskan membuat pemeriksaan doktor," ujarnya yang pernah mengadakan majlis makan malam amal, Pink Jazzy Affair 2012 bersempena dengan bulan kesedaran penyakit kanser payudara, di Gleneagles Kuala Lumpur.


IQRAM DINZLY: "CARI PAPA TAKDA, RUPA-RUPANYA DAH ADA RUMAH BARU"

Menerusi laman Instagram, pelakon Iqram Dinzly yang kini kelihatan lebih terurus itu berkongsi luahan hati dan kata-kata buat arwah bapanya ketika menziarahi pusara arwah bapanya baru-baru ini.

Kedatangan Syawal dan Hari Bapa baru-baru ini mengimbau kenangan Iqram dan arwah bapanya yang meninggal dunia hujung tahun lalu.

"Balik puasa sehari, cari papa takda. Pagi raya, nak pergi solat raya papa takda. Lepas solat nak salam raya, papa takda. Nak wish Happy Fathers Day, papa takda.

"Apatah lagi nak gaduh pendapat dan be my good listener, lagilah dah takda. Rupa-rupanya papa dah ada rumah baru. Takpa, takpa doakan papa tenang selalu," tulisnya.

Klik untuk gambar besar

Iqram turut memberikan pesanan ringkas kepada pengikutnya untuk menghargai individu tersayang terutama keluarga ketika mereka masih ada.

Luahan hati Iqram itu mendapat simpati netizen malah ada yang turut sebak dengan nasib yang menimpa pelakon itu.

Malah, ada juga peminat yang memuji penampilan terbaharu Iqram yang rapi walaupun masih berambut panjang paras bahu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PENGHARGAAN BUAT PEMINAT - NABIL BAWA TUNAI UMRAH

Pelawak dan pengacara popular, Nabil Ahmad, 35, yang sedekad bergelumang dalam dunia seni memberiathu tiada cara lebih baik untuk menghargai peminat selain mengajak mereka menunaikan umrah, Ramadan depan.

Bakal dipaparkan dalam program 'My Umrah Story', Nabil yang turut bergelar seorang pelakon itu menganggap peluang mengerjakan ibadat itu bersama peminat pada bulan puasa sebagai cukup istimewa.

"Umrah adalah jalan terbaik untuk merealisasikan impian semua orang. Ini adalah peluang kepada mereka yang mahukannya. Kali pertama saya beri hadiah istimewa ini kepada peminat sejak jadi anak seni.

"Saya pilih untuk berpuasa bersama peminat di Tanah Suci. Ini tanda penghargaan buat peminat dan saya mahu berkongsi pengalaman yang diperoleh di sana dengan mereka," katanya.

Klik untuk gambar besar

Nabil berkata, butiran lanjut mengenai program umrah bersama peminat itu akan diumumkan pada majlis meraikan sedekad dirinya dalam dunia hiburan pada 24 Mac depan.

"Soal sama ada peminat bakal mendapat tiket percuma atau ada kos yang perlu ditanggung, saya akan umumkan pada 24 Mac depan.

"Apa yang penting, jatuh dan bangun saya, peminat tetap bersama. Banyak yang dipelajari mengenai soal menghargai insan lain apabila menempuh detik sukar," katanya yang turut menyediakan ganjaran lain buat peminatnya selain pakej umrah.

Mengimbau kenangan menjadi anak seni, bekas penghantar barang ini berkata, biarpun sudah mencapai kejayaan dalam karier, beliau tidak pernah lupa asal-usulnya.

"Alhamdulillah, saya bersyukur kerana kehidupan sekarang lebih baik daripada dulu. Saya mampu memiliki apa yang saya mahu.

"Dulu gaji saya antara RM500 ke RM600, saya serah kepada emak dan tinggal RM50 dalam dompet. Malah, saya pernah rasa bagaimana duit tinggal RM5.

"Kenangan itu yang menjadikan saya kuat dan tidak lupa siapa yang membantu dan pernah susah bersama saya dulu. Mereka ini saya masih ingat dan berkawan baik sampai sekarang," ujarnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ROY GAGAHKAN DIRI MENYANYI MESKIPUN BELUM CUKUP SEMBUH

"Suara saya pun kadang-kadang okay dan kadang-kadang tak okay. Begitu juga dengan tahap gula dan tekanan darah yang tak berapa stabil. Kalau badan tak cergas, susah juga untuk saya kembali bekerja.

"Menurut doktor, saya mungkin perlu mengambil masa selama setahun atau lebih untuk kembali sembuh memandangkan tahap empat adalah hampir kronik.

"Saya sudah kembali menyanyi 'busking' kerana itu saja punca rezeki saya memandangkan ada beberapa tawaran nyanyian sebelum ini dibatalkan," kata penyanyi Roy yang dijangkiti Covid-19 tahap empat pada penghujung Januari lalu masih berdepan beberapa masalah antaranya pernafasan.

Roy atau nama sebenarnya Mohammad Rauzan Alwi, 57, berkata, kadang-kadang pernafasannya masih lagi sesak. Menurutnya, ada kalanya tekanan darah turun terlalu rendah menyebabkan dia pitam.

Bagaimanapun, Roy tetap menggagahkan diri untuk menyanyi walaupun staminanya belum cukup kuat. Roy sebelum ini dirawat dan menjalani kuarantin selama seminggu di Hospital Sungai Buloh, Selangor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - KEMESRAAN & KEAKRABAN LAUDYA & ERRA FAZIRA CURI TUMPUAN

Menerusi laman Instagram masing-masing, hubungan mesra dan keakraban yang terjalin Erra Fazira dan Laudya Cynthia Bella telah mencuri tumpuan ramai yang gembira dan kagum selain mendoakan agar hubungan kekeluargaan mereka sentiasa kekal bahagia.

Iyelah... bukan selalu kita dapat saksikan hubungan di antara bekas isteri dan isteri baru terjalin rapat.

Melihat pada kapyen, Erra dan juga Bella bukan saja sama-sama menghantar anak mereka, Aleesya ke sekolah malah turut meluangkan masa dengan aktiviti zumba.

Klik untuk gambar besar

Jika dilihat dari satu sudut, sudah pastinya suami Bella, Engku Emran dan juga Erra sudah pun melupakan persengketaan masa lalu.

Mereka bertiga nampaknya kini memberikan tumpuan sepenuhnya untuk masa hadapan yang lebih baik lebih-lebih lagi buat Aleesya yang pastinya memerlukan kasih sayang ibu bapa. Untung Aleesya dapat berkongsi kasih sayang bersama dua orang ibu.

www.myartis.com / Foto: Erra Fazira IG & Laudya Cynthia Bella IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ALAMI PATAH KAKI, LUTUT RETAK SELEPAS JATUH BILIK AIR - ENOT ANGGAP 'PENGENALAN' DI RUMAH BARU

Akibat terjatuh dalam bilik air di kediaman pada petang Isnin, pelakon Enot atau nama sebenarnya Alliza Abdullah, 44, terpaksa dikejarkan ke Hospital Melaka selepas tidak boleh berjalan.

Jelas Enot, pada awalnya dia tidak merasakan kesan jatuh itu tidak serius tetapi terpaksa mendapatkan bantuan ambulans apabila dia mula terasa sakit pada bahagian tulang belakang.

"Saya dan kejadian jatuh bilik air ini dah biasa berlaku, cuma kali ini kesannya agak teruk sikit sebab terkena pada bahagian lutut. Mulanya saya hanya pergi ke klinik berdekatan tetapi disebabkan sakit bertambah teruk termasuk di bahagian pinggang dan belakang badan, saya terus menghubungi ambulans," katanya yang turut berkongsi video dia menerima rawatan di hospital berkenaan.

Klik untuk gambar besar

Disebabkan kejadian tersebut, Enot memberitahu kaki kanannya patah selain tempurung lututnya retak. Bukan itu sahaja, pemeriksaan doktor turut mendapati tulang belakangnya mempunyai masalah dan separuh kaki kanannya disimen.

"Doktor periksa tulang termasuk tulang belakang sebab saya memang ada masalah di bahagian itu sejak sekian lama. Sekarang ini doktor hanya simen separuh kaki pada bahagian yang patah.

"Selepas dirawat saya sendiri minta untuk balik rumah... lebih senang duduk berehat di rumah. Jika sakit berlarutan dalam tempoh beberapa hari ini mungkin perlu melakukan pembedahan," tuturnya.

Memaklumkan sudah berpindah ke Melaka sejak beberapa minggu lalu untuk mencari angin baharu dalam perniagaan, Enot memberitahu meskipun tinggal di luar Kuala Lumpur, dia bagaimanapun tetap aktif dalam bidang seni dan sedia menerima tawaran berlakon sekiranya ada.

"Saya sengaja pindah Melaka nak rasa persekitaran baru. Kata orang tak salah kalau kita berhijrah jika tempat lama itu dah rasa tak best. Walaupun tinggal di Melaka, saya masih tetap berlakon.

"Kalau ada tawaran tiada masalah untuk ke Kuala Lumpur... bukan jatuh sangat. Mungkin kejadian jatuh ini sebagai tanda pengenalan di tempat baru," ujarnya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAN EMIR ASTAR DEDAH CABARAN PIKAT MIRA FILZAH, KENA REJECT BANYAK KALI

Semua sedia maklum kini pelakon Mira Filzah sudah pun bergelar isteri kepada Wan Emir Astar dengan sekali lafaz malam semalam. Bercerita detik memikat, suami Mira mendedahkan pelawaannya telah ditolak beberapa kali oleh pelakon 'Bidadari Kiriman Tuhan' pada mulanya. Menurut Emir meskipun berdepan pelbagai cabaran untuk menawan hati  Mira, namun dia tidak pernah berputus asa.

"Saya mula sukakan Mira sejak 2016 dan ketika itu saya hanya cuba DM (mesej peribadi) dia di Instagram, namun tidak pernah berbalas. Sampailah satu hari tu saya pasang niat saya mahu jadikan Mira sebagai isteri dan alhamdulilah dia balas.

"Saya sanggup kena 'rejected' dengan Mira banyak kali kerana sekurang-kurangnya saya tidak menyesal mencuba. Sampaikan saya pernah mesej ibu Mira sendiri kerana ketika itu saya fikir saya mahu mencuba sehabis mungkin dan tidak kisah pun dimalukan," katanya.

Emir dan Mira itu ditemui selepas majlis akad nikah mereka yang diadakan di Pusat Konvensyen Sime Darby di Bukit Kiara, Kuala Lumpur semalam. Sementara itu, Mira memberitahu dia menerima Emir kerasa kesungguhannya: "Saya boleh kata effort dia sangat tinggi dan melihat kesungguhan dia saya terpikat," tuturnya.

Klik untuk gambar besar

Emir merupakan anak kepada Timbalan Menteri di Jabatan Hal Ehwal Khas Perdana Menteri, Datin Mastura Mohd Yazid. Sebelum ini, Emir atau nama sebenarnya Wan Emir Astar Wan Mohammad Khair-il Anuar, 30, menghantar rombongan keluarga untuk merisik Mira sebagai suri hidupnya pada Disember tahun lalu.

Pada Jumaat lalu, Mira mengadakan majlis khatam al-Quran bersama adiknya iaitu Aina Fadhilah di kediaman keluarganya di Bangi. Pasangan mepati sejoli itu akan diraikan dalam sebuah majlis resepsi yang akan berlangsung di Hotel di Le Meridien, Putrajaya pada malam, Jumaat.

Sebuah lagi majlis resepsi akan diadakan di sebuah premis acara di Puchong pada Ahad. Sementara itu, pelakon drama Bidadari Kiriman Tuhan itu dan Emir merancang untuk berbulan madu dan bercuti di Langkawi.

www.myartis.com / Sumber & foto: Astro Gempak & Instagram Mira Filzah, Wan Emir Astar & #emiraamirah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEMOGA ALLAH SIMPULKAN HATI KAMI SEERAT MUNGKIN...." - MAS IDAYU MUAT NAIK FOTO ROMANTIK

"Dari dulu mummy sangat suka postingan-postingan yang ceramah, yang sweet, yang hint-hint, sapa yang suka mesti mereka akan komen, "iya mummy aku juga seperti itu mummy..." dan tidak semestinya untuk mummy... mummy suka mendengar komen mereka yang berbagi rasa... itu saja ...

"Buah hati terindah mummy hanya seorang saja... Biar pun inai di jari semakin memudar, namun doa kami semoga Allah simpul kan hati kami seerat mungkin....," itulah tulis penyanyi dangdut, Mas Idayu pada sebuah video yang memaparkan foto romantik bersama suami tercinta.

Menerusi entri itu yang dimuat naik di laman Instagram, Mas Idayu berkata dari dulu lagi dia memang suka mengenai perkongsian berbentuk ceramah dan kata-kata.

Dalam pada itu, penyanyi berusia 50 tahun itu turut menitipkan kata-kata manis kepada suaminya dan berharap rumah tangga yang dibina kekal hingga ke akhir hayat.

Klik untuk gambar besar

Sebelum ini, Mas Idayu meluahkan rasa kesal dan bengang dengan laporan sebuah portal hiburan mendakwa rumah tangganya didakwa sedang bergolak susulan perkongsiannya di Instagram baru-baru ini.

Bagaimanapun, Mas Idayu menjelaskan perkahwinannya baik-baik sahaja dan sejak dulu lagi dia suka berkongsikan kapsyen sedih, kelakar dan gembira.

Untuk makluman, Mas Idayu menamatkan zaman janda dengan penerbit eksekutif TV3 iaitu Muhammad Sufian Che Isa dengan sekali lafaz pada 16 September lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JAGA ADIK SAKIT KANSER - KINI MUNIRAWATI BERSEDIA KEMBALI BERLAKON

"Saya bersyukur kerana banyak perubahan positif pada dirinya, selepas hampir setahun saya berehat daripada aktif dalam bidang lakonan kerana perlu menjaga adik dan ibu yang juga kurang sihat.

"Mungkin selepas ini saya boleh beri tumpuan sepenuhnya dalam kerjaya untuk mencari sumber rezeki bagi menampung keluarga," kata Pelakon drama 'Masih Ada Rindu', Munirawati Kadar @ Kadir, 35.

Ini kerana, sebelum ini dia banyak menghabiskan masanya menjaga adiknya, Norusuriani, 25, yang menghidap kanser ovari tahap tiga di rumah mereka di Bandar Baru Cheneh, Chukai, Kemaman.

Terkini, dia bersyukur kerana kanser ovari yang dihidapi adiknya itu beransur pulih selepas menerima rawatan sejak tahun lalu. Difahamkan, barah tahap tiga itu kini dalam proses pemulihan selepas menjalani beberapa sesi kimoterapi.

Klik untuk gambar besar

"Saya bersyukur mempunyai kakak dan ibu yang banyak membantu dan memberikan sokongan serta semangat untuk saya pulih.

"Saya mahu segera pulih supaya dapat berbakti kepada mereka yang selama ini banyak berkorban tanpa jemu memastikan saya sihat dan pulih dari penyakit ini," kata NoruSuriani yang menjalani pembedahan di Hospital Tengku Ampuan Afzan (HTAA) Kuantan, Pahang pada Disember 2020 lalu.

Untuk info, sebelum ini Munirawati yang juga merupakan anak sulung daripada dua beradik terpaksa menolak banyak tawaran berlakon semata-mata kerana ingin menjaga adiknya itu. Pengorbanannya itu akhirnya membuahkan hasil apabila adiknya kini beransur pulih.

"Saya kini mahu kembali aktif berlakon seperti dulu," tulisnya pada myartis melalui email.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUNTUH RUMAH TANGGA ORANG BUKAN MASALAH BESAR - PUTERI SARAH MINTA PENGIKUTNYA BINCANGKAN

"Bukan masalah besar meruntuhkan rumah tangga orang... Bincangkan," tulis Puteri Sarah Liyana di media sosial miliknya, dimana dia meminta pengikutnya membincangkan tentang kenyataan dibuat oleh pelakon veteran Kazar yang menyifatkan kemelut melanda rumah tangga aktres itu dan suami, Syamsul Yusof melibatkan anaknya, Ira Kazar sebagai bukan masalah besar.

Menjengah ke ruangan komen, rata-rata pengikutnya berpihak kepada Sarah atau nama penuhnya Puteri Sarah Liyana Megat Kamaruddin, 37, dan menyifatkan kenyataan dibuat pelakon veteran itu sebagai tidak wajar. Malah terdapat beberapa selebriti wanita turut menganggap kenyataan tersebut sebagai kelakar.

"Bukan masalah besar... #berdamai.. senangnya cakap... ooo lupalah yang kena kebas tu pula jutawan... mana tak kisahnya. Kenapa sanggup keluar 'statement' macam tu. Ujian besar sungguh buat Puteri Sarah. Moga ada keadilan buat awak dan anak-anak."

"Semudah itu bapa dia cakap... kalau anak sendiri pula yang kena macam mana la agaknya... atau kalau yang lelaki tu orang biasa-biasa marhaen, apa pula dikata? Aishhh...naik geram baca."

Klik untuk gambar besar

"Dia rileks je kot sebab anak dia dua orang dah cerai berai." - "Dia ini tak terkena dekat keluarga sendiri. Andai satu hari ada perosak yang meruntuhkan rumah tangga keturunan dia, baru dia tahu."

"Bayangkan kalau rumah tangga anak pakcik sendiri. Agak-agak macam mana rasa ya?" - "Meruntuhkan rumah tangga orang umpama meruntuhkan masjid ya pakcik," antara komen-komen pengikut Puteri Sarah.

Kazar sebelum ini mengulas mengenai kontroversi yang melanda anaknya dengan meminta agar semua pihak terlibat berdamai dengan mengatakan apa yang berlaku itu bukan masalah besar.

Dalam kenyataan itu, Kazar juga memberi nasihat kepada netizen agar jangan terlalu kasar sangat. Katanya, komen yang baik-baik, sebab ini semua kerja Allah.

Terdahulu, pada 30 Jun lalu, Puteri Sarah memfailkan saman terhadap Ira yang didakwa mengganggu rumah tangganya bersama suami juga pengarah filem terkenal, Syamsul Yusof sejak empat tahun lalu.

Difahamkan, Puteri Sarah juga mendapatkan perintah interim injuksi kepada pihak defendan iaitu Ira agar berhenti meluah atau menyebarkan sebarang gangguan dalam media sosial.

Pada akhir Julai lalu juga, Pengarah Jabatan Agama Islam.Wilayah Persekutuan (JAWI), Datuk Mohd Ajib Ismail mengesahkan Ira hadir memberi keterangan berhubung gangguan orang ketiga dalam rumah tangga Puteri Sarah dan Syamsul. Justeru, Ira disiasat berdasarkan Seksyen 38 Akta Kesalahan Jenayah Syariah (Wilayah-Wilayah Persekutuan) 1997.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 FOTO - IZREEN SAMBUT BIRTHDAY ANAK TIRI BERSAMA SUAMI & KELUARGA

Baru-baru ini, pelakon Izreen Azminda telah menyambut ulang tahun kelahiran anak tirinya, Arish Muqri yang ke-4 tahun bersama suaminya, Ude Wahid dan keluarga. Untuk makluman, Arish merupakan anak hasil perkahwinan pertama Ude dengan Intan Liana Saleh.

Pemuzik berkenaan telah berkongsi beberapa foto menarik sekitar majlis yang diadakan sederhana di kediaman mereka yang dihadiri ahli keluarga terdekat itu menerusi laman Instagram miliknya.

Difahamkan, majlis itu turut disambut sekaligus dengan seorang anak buah Ude bernama Muhammad Khaleed Rayyan.

Klik untuk gambar besar

Foto yang dikongsikan Ude itu juga secara tidak langsung melihatkan keharmonian sebuah keluarga menyambut ulang tahun kelahiran. Rata-rata netizen turut memberi ucapan kepada kedua-dua birthday boy itu.

Dalam perkembangan lain, Izreen dan Ude kini sedang menikmati percutian di Thailand yang dikongsikan Ude menerusi Insta Storiesnya.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH, KESIHATAN SAYA MAKIN PULIH" - KHALIS HANYA BERDEPAN MASALAH BERJALAN

Pada April tahun lalu, tular di media sosial gambar penyanyi kumpulan The Real Spin, Khalis Shari yang kelihatan pucat serta bertubuh kurus didukung seseorang masuk ke dalam kereta untuk dibawa ke hospital.

Khalis atau nama sebenarnya Muhammad Khalis Md Shari kelihatan cengkung apabila berat badannya turun dari 50 kilogram (kg) ke 32kg. Netizen turut mendakwa Khalis menjadi begitu disebabkan sakit akibat mengambil dadah.

Bagaimanapun, dakwaan etsrebut telah ditepis Khalis: "Rokok dan vape pun saya tak hisap, macam mana pula boleh timbul dakwaan saya ambil dadah? Macam-macamlah orang ni. Cuma dari segi peribadi memang akan ada rasa 'down' sikit kerana saya menyusahkan orang.

"Mulanya saya boleh bergerak tapi tiba-tiba dah tak boleh dan harapkan bantuan orang. Apapun saya reda dengan ujian yang Allah nak beri. Syukur saya masih okey. Cuma keupayaan untuk bergerak tiada dan tak macam dulu," ujarnya.

Mengulas keadaan kesihatan terkininya, Khalis, 33, memaklumkan, dia kini semakin pulih. Jelas Khalis, dia hanya berdepan masalah berjalan ekoran tisu dalaman terkoyak selepas terjatuh sebelum ini.

Klik untuk gambar besar

Khalis berkata, buku lalinya kini agak lemah dan perlu ambil masa untuk pulih kerana tisu-tisu yang rosak menyebabkan dia perlu bergerak menggunakan tongkat atau kerusi roda.

"Alhamdulillah, kesihatan saya makin pulih. Dari segi tekanan darah dan organ dalam, Alhamdulillah tiada apa-apa. Hasil pemeriksaan terakhir di hospital, saya perlu mengawal masalah kencing manis.

"Selama saya sakit dari tahun lalu sampailah sekarang, memang macam-macam dugaan dilalui. Dalam keadaan tak sihat, isteri dan adik- beradik saya memang banyak membantu," jelasnya.

Pada 2018, Khalis pernah bekerja sebagai pengawal keselamatan di sebuah syarikat. Menerusi pendapatan yang diterima, dia dan isterinya, Zalina Azman membesarkan tujuh anak yang terdiri daripada dua anak mereka, anak tiri (hasil perkahwinan terdahulu Zalina) dan dua anak saudara iaitu anak kakak iparnya yang kematian suami.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANEESYA: "SKIN COLOUR DOESN'T RELATE..... DOESN'T MEAN I'M A BAD...

Bekas juara Dewi Remaja 2018/2019, Haneesya Hanee menerusi akaun Twitternya memohon agar semua pihak berhenti mempermainkan warna berikutan penularan video kontroversi yang melibatkan dirinya.

Dalam status tersebut, modal dan pelakon itu  memberitahu perbezaan warna kulit tiada kaitan dengan kontroversi yang berlaku.

"Skin colour doesn't relate anything with the action I did. I know it's wrong what I did. But doesn't mean I'm a bad person n doesn't I always do this," tulisnya.

Klik untuk gambar besar

Coretan Hanee itu mengundang pelbagai reaksi netizen tidak kira sama ada positif mahu pun negatif. Tidak kurang juga ada yang memberikan komen sinis.

Terdahulu, gelaran Dewi Remaja 2018/2019 milik Haneesya Hanee ditarik semula ekoran penularan video kontroversi yang membabitkan dirinya baru-baru ini.

www.myartis.com / Sumber: Instagram/Twitter @haneesyahanee

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEDIH BERJAUHAN DENGAN KELUARGA - HAMIL 5 BULAN, EYRA PUASA IKUT KEMAMPUAN

Pelakon Eyra Hazali bersyukur dapat meluangkan masa bersama suaminya, Muhammad Haziq Nadzli di Johor, meskipun berasa sebak kerana tidak dapat menyambut Ramadan bersama keluarga di Kuala Lumpur. Malah Eyra atau nama sebenarnya Hazirah Qasdina Hazali, 21, berkata dia tetap gagahkan diri untuk berpuasa dalam keadaan dirinya sedang hamil lima bulan namun dilakukan mengikut kemampuannya.

"Puasa kali ini memang berbeza dan sebak sikit sebab selalu dengan keluarga. Apa-apa pun mesti dengan keluarga di KL tapi kita terkandas di Johor. Dalam pada masa yang sama, gembira juga sebab dapat sambut Ramadan pertama kali dengan suami.

"Banyak masa diluangkan bersama seperti memasak dan cuba resipi baru. Buat masa kini, saya cuba puasa selang seli. Hari pertama saya puasa tapi itu pun tak larat sangat, saya tetap gagahkan diri. Saya memang sahur tapi macam biasa la kita mesti ada rasa lapar sikit tambahan pula ada buat kerja rumah, mungkin itu yang membuatkan saya lagi penat.

"Sebenarnya Haziq tak beri saya puasa sebab risau macam-macam boleh jadi. Insya-Allah saya cuba buat mana yang mampu. Tapi kalau tak boleh pun, saya okay saja tak teruskan, puasa boleh ganti, anak tak boleh ganti. Lagipun, first baby kan," katanya.

Klik untuk gambar besar

Terdahulu, Eyra berkongsi berita gembira buat peminat apabila mengumumkan dia kini sedang berbadan dua selepas hampir empat bulan berkahwin. Dalam pada itu, Eyra turut berkongsi mengenai aktivitinya yang sibuk berniaga produk kecantikan sepanjang tempoh Perintah Kawalan Pergerakan (PKP) yang bermula sejak 18 Mac lalu.

Tambahnya lagi, disebabkan tempoh PKP dilanjutkan, dia dan suaminya terpaksa membeli barang keperluan cahaya mata pertama mereka yang dijangka lahir pada Ogos depan secara dalam talian: "Sepanjang PKP ini, selain menjalankan tanggungjawab sebagai isteri, saya juga fokus pada perniagaan iaitu produk kecantikan dan minyak wangi Eyrahazalibeauty.

"Alhamdulillah, walaupun dalam keadaan macam ini, rezeki saya tidak putus. Disebabkan saya tengah mengandung dan kebetulan PKP dilanjutkan, jadi kami tak dapat nak keluar beli barang baby. Saya dan Haziq hanya beli barang secara dalam talian saja buat masa ini," ujarnya.

www.myartis.com / Sumber & foto: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNAH RAIH POPULARITI - YASSIN AKUI DIA & SENARIO TAK PERNAH HIDUP MEWAH

"Waktu muda kita belajar dan sampai sekarang pun saya masih belajar. Tak ada istilah rugi, bagi saya untung saja. Bukan senang nak jadi anggota Senario waktu itu. Pernah juga terfikir, kenapa aku ya? Sedangkan ramai lagi pelawak lain tapi mungkin formula yang saya gunakan atau buat dan ikut saja apa mereka suruh maka lawak itu menjadi.

"Saya tak pernah tanya soal gaji dan anggap apa saja rezeki yang datang waktu itu adalah dari Allah SWT. Bukan setakat buat lawak-lawak saja, tapi saya anggap semua itu satu kerja. Dari dulu, saya dan anggota Senario yang lain menjalani kehidupan yang biasa, macam orang lain juga. Tak bermewah-mewah.

"Dulu pun kami bekerja, bukan memiliki semua keuntungan kumpulan Senario kerana ketika itu kami mengikat kontrak dengan syarikat pengurusan Ambang Klasik. Sekarang sejak membuat kemunculan semula pada tahun 2017, Senario kini sudah berdiri di atas kaki sendiri.

Klik untuk gambar besar

"Jadi sebarang projek berkaitan memang kami sendiri yang uruskan termasuk dalam memberi buah fikiran dan sebagainya," demikian perkongsian pelawak Yassin Yahya yang mengakui berasa bangga setiap kali mengenang memori ketika mengecapi populariti luar biasa bersama kumpulan Senario.

Bagi Yassin, 43, perjalanannya bersama kumpulan itu satu kenangan paling manis dalam hidupnya apatah lagi dia adalah ahli terakhir yang diterima dalam kumpulan itu. Selain Yassin, Senario turut dianggotai oleh Azlee, Lan Pet Pet, Wahid, dan Saiful Apek.

Dalam pada itu, pelawak berusia 43 tahun itu turut mendedahkan dia dan anggota lain tidak pernah menjalani kehidupan mewah ketika mereka meraih populariti.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - HANTARAN SYAMSUL YUSOF UNTUK PUTERI SARAH

Gambar hantaran untuk Puteri Sarah Liyana daripada Syamsul Yusof pada 8 Mac ini (minggu depan) untuk majlis pernikahan mereka.
Difahamkan, hampir 70 peratus persiapan telahpun siap.

Artikel terdahulu:

LAGI 11 HARI NIKAH - SYAMSUL YUSOF TERUS BERDAKWAH

Untuk info, Puteri Sarah dan Syamsul akan melangsungkan pernikahan di Masjid Sri Damansara, Petaling, Selangor.
Sementara pada sebelah malam pula akan diadakan majlis resepsi di Pusat Konvensyen Setia City dengan bertemakan Islamic
Arabian Night.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


MAHKAMAH DIBERITAHU ZIZIE IZZETE TERIMA RM2.2 JUTA  WANG TUNAI

Hari ini, Mahkamah Sesyen Kuala Lumpur diberitahu pelakon Datin Seri Zizie Izette, 43, telah menerima wang tunai sebanyak RM2.2 juta apabila memperkenalkan ejen pelaburan Public Mutual Berhad kepada suaminya, Datuk Seri Bung Moktar Radin, 63, untuk Felcra membuat pelaburan RM150 juta dalam unit saham bank tersebut.

Dalam laporan tersebut, ejen pelaburan Public Mutual Berhad Madhi Abdul Hamid, 43, berkata kebiasaannya wang pengenalan (introduction fee) akan diberikan kepada individu yang memperkenalkan ejen pelaburan kepada pelanggan.

"Kami tidak menetapkan sebarang kadar bayaran (wang pengenalan), namun ia mengikut kepada budi bicara (antara ejen dengan individu). Kami putuskan untuk beri (wang pengenalan) kepada Datin Seri Zizie kerana memperkenalkan kami kepada Datuk Seri Bung," katanya.

Madhi yang merupakan saksi utama dalam kes itu berkata demikian semasa pemeriksaan utama oleh Timbalan Pendakwa Raya Mohd Sophian Zakaria dan Law Chin How pada perbicaraan kes rasuah yang dihadapi Bung Moktar dan isterinya di hadapan Hakim Rozina Ayob.

Menceritakan mengenai penyerahan wang pengenalan tersebut kepada Zizie, Madhi berkata beliau dan seorang lagi ejen pelaburan Public Mutual, Norhaili Ahmad Mokhtar menyerahkan wang itu secara tunai kepada pelakon itu di Public Bank cawangan Taman Melawati, pada Jun 2015.

"Pada hari tersebut, saya dan Puan Norhaili berada di bank (Public Bank), namun Puan Norhaili berada di bank hanya sekejap sahaja kerana dia ada urusan lain, jadi ketika transaksi wang berlaku, hanya tinggal saya dan Datin Seri Zizie berada di bank sehingga transaksi selesai.

Klik untuk gambat besar

"Pembayaran wang pengenalan itu dibuat dengan cara saya mengeluarkannya (wang) dalam bentuk cash (tunai) dan pihak Public Bank menyerahkannya kepada Datin Seri Zizie," jelasnya.

Madhi berkata sebelum penyerahan wang tersebut, pihak bank memaklumkan bahawa jumlah wang yang beliau mahu keluarkan tidak mencukupi dan hanya boleh mengeluarkan RM2.2 juta sahaja.

Ditanya oleh Timbalan Pendakwa Raya berapa jumlah wang yang diminta saksi itu sehinggakan pihak bank memberitahu wang yang diminta tidak mencukupi, Madhi menjawab “Saya tak ingat berapa wang yang kami minta, tapi jumlah wang tunai yang dikeluarkan oleh Public Bank adalah RM2.2 juta.

Law: Sebelum ini kamu (Mahdi) kata akan bayar wang pengenalan kepada Datin Seri Zizie sebanyak RM2.5 juta ke atas, dan pihak bank hanya boleh keluarkan RM2.2 juta, jadi bagaimana dengan wang selebihnya?

Mahdi: Yang selebihnya dibayar kepada Datin Seri Zizie dengan cara membuka akaun pelaburan dengan Public Mutual Berhad seperti yang diminta oleh Datin Seri Zizie.

Saksi itu berkata bagi membuka akaun pelaburan atas nama Zizie Izette, beliau dan Norhaili perlu menyerahkan baki wang pengenalan itu dalam bentuk cek atas nama Public Mutual berjumlah lebih RM200,000 dan satu lagi cek lebih kurang RM600,000 hingga RM700,000.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMAI ARTIS MULA BERHIJRAH - PEMINAT DOAKAN EMMA KEMBALI BERTUDUNG

Sejak kebelakangan ini, pasti akan ada berita tentang artis-artis wanita tanah air kita yang mula berhijrah. Ada yang menjadikan 1 Muharam sebagai titik perubahan, tidak kurang juga yang menjadikan kisah pemergian Siti Sarah sebagai inspirasi untuk berubah.

Antara artis-artis wanita yang sudah mula bertudung ialah Izara Aishah, Siti Elizad, Nana Mahazan, Aprena Manrose dan ramai lagi. Memang sejuk mata melihat penampilan terbaharu mereka.

Ketika ramai memuji artis-artis wanita berkenaan, Emma Maembong juga turut terkena tempias yang sama. Dalam satu perkongsian InstaStory, ada netizen yang mendoakan supaya hati Emma terbuka untuk kembali bertudung semula.

"Semoga Kak Emma terbuka hati untuk berhijab kembali. Sayang awak," tulis netizen berkenaan.

Klik untuk gambar besar

Tidak melenting mahupun mengiyakan, Emma menjawab dengan baik doa daripada seorang peminatnya.

"Amin, terima kasih. Sayang awak juga," ujar Emma juga turut memuat naik foto lamanya yang manis berhijab menerusi laman Instagram miliknya.

Apa pun, kita doakan semoga Emma terbuka hati untuk kembali bertudung seperti dulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU KE LANGKAWI - NEELOFA PERGI ATAS URUSAN KERJA

Isu selebriti popular Neelofa dan suaminya, PU Riz atau Haris Ismail yang didakwa tiba di Langkawi itu hangat diperkatakan sehingga tular di media sosial dan disiasat polis.

Terbaru, Polis Daerah Brickfields mengesahkan telah memberi kebenaran kepada Neelofa bersama tiga lagi individu untuk ke Langkawi atas urusan kerja.

Permohonan dibuat oleh wakil sebuah syarikat produk di Balai Polis Sri Hartamas atas urusan kerja bersama pihak Chatime Malaysia dan bukan untuk berbulan madu.

Timbalan Ketua Polis Daerah Brickfields, Superintendan Basri Sagoni berkata, berdasarkan permohonan, kesemua mereka dibenarkan pergi ke lokasi tujuan bermula 27 Mac hingga 4 April 2021.

Klik untuk gambar besar

"Syarikat terbabit turut mengeluarkan surat memaklumkan nama Neelofa dan tiga yang lain berserta nombor kad pengenalan sebagai mewakili mereka untuk melawat kawasan Chatime yang akan dibuka," katanya.

Berdasarkan jadual pergerakan mereka, lokasi yang akan dituju oleh Neelofa atau nama sebenarnya, Noor Neelofa Mohd Noor dan empat lagi adalah Langkawi, Sungai Petani, dan Kangar, Perlis.

"Mereka dijadual tiba di Langkawi pada 29 Mac dan akan berada di sana sehingga 2 April sebelum melawat cawangan Chatime di Sungai Petani dan Kangar pada 3 April.

"Justeru, saya tegaskan kebenaran permohonan yang dikeluarkan oleh Balai Polis Sri Hartamas adalah atas urusan kerja dan bukan untuk tujuan berbulan madu," jelasnya.

Katanya lagi, sekiranya terbukti kehadiran Neelofa ke Langkawi untuk tujuan berbulan madu, pihak polis di sana boleh mengambil tindakan kerana melanggar Prosedur Operasi Standard (SOP) ditetapkan Majlis Keselamatan Negara (MKN).

Sebelum ini, beberapa gambar memaparkan Neelofa dan suaminya, Haris Ismail, berada di Langkawi tular di media sosial hingga menimbulkan beberapa persepsi, termasuk dakwaan merentas negeri untuk berbulan madu. Pasangan itu melangsungkan pernikahan pada Sabtu lalu (27 Mac 2021).

www.myartis.com / Sumber & foto: Berita Harian, Instagram Chatime Malaysia & @mangotouch

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK TAYANG RESIT SEBAB HORMAT... SAYA TIDAK PERNAH ADA BARANGAN YANG TIDAK ORIGINAL" - IQBAL

"Saya tak tayang resit sebab hormat privasi kakak saya Datin @reenazach sebab tidak semua orang suka tayang macam saya. Tapi jika mahu, bila bila masa saya boleh tunjuk. Jangan sampai yang lain juga saya tunjuk semua. Pergi semak di butik sendiri pun boleh untuk kepastian. Jujur, sewaktu saya tiada berkemampuan dulu pun saya tidak pernah ada barangan yang tidak original.

"Cuba tilik dekat-dekat adakah ini original atau tidak. Jam Rolex tidak dijual dengan mudah walaupun kita mampu. Saya menunggu lebih dua tahun," itulah kata usahawan sensasi Iqbal Zulkefli yang tampil menjawab komen netizen menerusi satu perkongsian di IG Story.

Dalam kenyataan tersebut, Iqbal atau nama penuhnya Ahmad Iqbal Zulkefli, berkata dia tidak mahu menayang resit jam tersebut kerana menghormati usahawan yang dianggap seperti kakaknya itu.

Klik untuk gambar besar

Baru-baru ini, Iqbal ada memuat naik video menerima seutas jam tangan mewah jenama terkenal, Rolex bernilai RM100,000 pemberian seorang usahawan wanita. Menurut Iqbal, dia sudah menunggu dua tahun untuk membeli jam tangan berkenaan namun tidak sangka menerima hadiah tersebut.

Bagaimanapun, ada netizen beranggapan jam tangan tersebut bukan asli serta ada yang meminta Iqbal menunjukkan bukti resit pembelian. Malah, ada yang menuduh dia anak ikan kepada usahawan berkenaan.

Terdahulu, Iqbal berkata dia sudah mengenali usahawan itu sejak 10 tahun lalu ketika dia merantau bersendirian di Kuala Lumpur dan wanita itu yang banyak membantunya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ESOK ASET SAJAT DILELONG - ORANG RAMAI YANG INGIN BELI BOLEH DATANG

Pada pagi Selasa esok, aset milik usahawan kosmetik, Sajat atau nama sebenarnya Muhammad Sajjad Kamaruz Zaman bakal dilelong, selepas dua minggu disita.

Difahamkan, proses lelongan awam itu akan bermula pada jam 10.30 pagi, 14 Disember 2021 di rumah Sajat yang beralamat di No. 2, Jalan Polo 10/3, Kota Damansara, Petaling Jaya, Selangor.

Lelongan itu dibuat bagi menuntut pampasan RM200,000 yang gagal dibayar kepada Nurwati Hussin dan Mohamed Syakir Hussin daripada OWA Resources Sdn. Bhd sekalu bekas stokis utama peniagaan bengkung dan girdle milik Sajat.

"Pihak defendan tidak membuat pembayaran selepas writ penyitaan dan penjualan ditampal di premis Muhammad Sajjad pada 14 Disember lalu. Maka, mahkamah meluluskan permohonan plaintif agar semua barang yang disita supaya dilelong esok," katanya kepada mStar.

Menurut peguam yang mewakili OWA Resources, Nurul Hafidzah Hassan dan Zeti Zukifili, orang ramai yang ingin membeli senarai barang-barang yang akan dilelong boleh datang ke lokasi diberikan di atas esok.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


22 GAMBAR - GELAGAT NUBHAN & ISTERI DI MESIR

"Esok dah nak balik Malaysia... Alhamdulillah... walaupon jauh... Kami jumpa setiap bulan... so next month will be the final month for Afifah Hidayah Ahmad Tawfek studying here in mesir... pastu balik Malaysia for good and be my personal dentist... doakan final exam dia dipermudahkan k?," ujar Nubhan yang kini selamat pulang ke Malaysia selepas beberapa hari menemani isterinya di Mesir.

Ketika di sana, Nubhan bukan setakat menemani je tapi turut berbulan madu sekali. Heh!

Menerusi gambar yang dikongsi Nubhan dan isteri di laman Instagram masing-masing, mereka dilihat begitu bahagia sekali.

Jom tengok!

Foto: Nubhan IG & Afifah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NETIZEN TEGUR JANNA NICK, BAJU NAMPAK 'BELAH'

Nama pelakon Janna Nick sebelum ini pernah hangat diperkatakan selepas terpalit kontroversi. Terikini, bekas pengacara program Melodi' itu sekali lagi menjadi bualan.

Perkongsian foto terbaru Janna di laman Instagram, mengejutkan ramai pihak yang mendakwa melihat pakaiannya yang mempunyai belah di bahagian dada. Malah, ada yang tertanya-tanya apabila melihat warnanya seakan warna kulit.

Meninjau ke bahagian komen, rata-rata netizen menegur pelakon tersebut. Tidak kurang juga ada yang mempersoalkan adakah ianya sengaja atau tidak sengaja.

Klik untuk gambar besar

Dalam pada itu, ada netizen mempersoalkan adakah Janna atau nama sebenarnya Nurul Jannah Muner, tidak perasan sebelum memuat naik foto tersebut di media sosial miliknya.

Meskipun ramai yang mengkritik foto tersebut, namun ada segelintir menasihati Janna supaya lebih berhati-hati sebelum memuat naik gambar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


17 GAMBAR - BIRTHDAY NASSIER WAHAB MERIAH

Kemeriahan majlis ulangtahun kelahiran yang ke-54 Nassier Wahab yang diadakan di kediamannya baru-baru ini.

Majlis tersebut telah diihadiri oleh rakan-rakan Gegar Vaganza 2, Norish Karman, Liza Abdullah, Khatijah Ibrahim, Noraniza Idris, Salwa Abd Rahman, Ziela Jalil, Salimah Mahmood dan ramai lagi.

Selamat hari lahir kami ucapkan dan semoga panjang umur dan murah rezeki.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA FATHIA LATIFF KONGSI FOTO BERTUDUNG TAPI NAMPAK RAMBUT

Nama Fathia Latiff sejak kebelakangan ini menjadi bualan apabila wajah pelakon itu kelihatan berbeza sangat daripada sebelum ini.

Terbaru, Fathia telah berkongsi foto bersama rakannya di sebuah restoran mewah di Bukit Bintang, Kuala Lumpur, dimana ia menjadi perhatian apabila penampilannya yang memakai tudung itu menampakan sedikit rambut.

Tindakan pelakon 'Ariana Rose' itu telah menerima teguran daripada netizen yang mengatakan rambut pelakon itu sudah mula terkeluar dan ada yang rindukan Fathia yang dulu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMBALI BERTUDUNG - WAN NOR AZLIN KINI INSAF

"Mungkin saya jahil pada suatu ketika dulu dan sekarang semakin banyak ilmu yang saya timba ketika menghadiri kelas agama di kawasan perumahan saya," begitulah kata pelakon Wan Nor Azlin, 48, yang mengakui dirinya pernah lalai dan tidak tetap pendirian hingga mengambil mudah soal berhijab.

Bagaimanapun, dia enggan mengulas lebih lanjut mengenai isu tersebut. Katanya, dia kini mengambil keputusan untuk bertudung semula dan lebih istiqamah.

"Tiada apa yang perlu diulas mengenai isu saya bertudung penuh semula. Ia adalah tuntutan agama dan menjadi tanggungjawab saya sebagai muslimah untuk menutup aurat," jelasnya dipetik sebagai berkata.

Tambah pelakon itu lagi, dia kini tidak lagi memakai selendang kepala ketika berlakon, sebaliknya akan bertudung penuh. Malah dia juga bersyukur kerana stesen televisyen sekarang lebih sensitif dan terbuka dengan pelakon berhijab.

Ditanya mengenai teman hidup, kata Wan Nor Azlin dia tidak terfikir lagi untuk mencari teman hidup dan sebagainya ketika ini.

"Tumpuan saya hanyalah untuk anak-anak. Saya mencari rezeki untuk membesarkan mereka," katanya.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


ISTERI SELAMAT BERSALIN - KEITH FOO TIMANG BABY GIRL

Tahniah diucapkan kepada pelakon Keith Foo diatas kelahiran anak pertamanya apabila isteri, Kim Raymond selamat melahirkannya kelmarin.

Berita itu dikongsikan oleh Keith menerusi laman Instagram yang menunjukkan tangan si kecil menggenggam jari isterinya bersama kapsyen yang menunjukkan perasaan bahagia.

Difahamkan, isteri Keith melahirkan cinta hati mereka yang juga bayi perempuan di sebuah hospital di Subang Jaya, Selangor.

Bagaimanapun usaha mendapatkan perincian lanjut mengenai kelahiran anaknya itu tidak berbalas sebaliknya beliau hanya menjawab ucapan tahniah menerusi aplikasi WhatsApp dengan ringkas.

"Terima kasih. Allah merahmati kamu," katanya sebagai tanda terima kasih di atas layangan tahniah daripada media.

Sementara itu, menerusi keterangan gambar genggaman jari kedua-dua insan disayanginya itu, Keith meluahkan perasaannya di atas kehadiran si kecil.

Klik untuk gambar besar

"Saya tak pernah sangka akan jatuh hati dengan perempuan lain (merujuk kepada anak mereka), tetapi hari ini saya melakukannya," tulisnya.

Sementara itu, isterinya pula menerusi laman Instagram peribadi memuatnaik puisi yang cukup bermakna berjudul 'When Two became Three'.

Apapun, semoga kehadiran orang baru ini di dalam keluarga Keith dapat memberi sinar kebahagiaan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


'HAND GESTURE' DIKECAM - RAF, MAWAR JELASKAN ITU ADAT THAILAND

Gara-gara memuatnaik foto memperlihatkan dia memberi tanda hormat dengan kedua-dua tangan dirapatkan seperti menyerupai satu budaya dalam agama lain, suami kepada pelakon Mawar Rashid iaitu Raf Yaakob memberitahu dia pernah menerima kecaman.

Menurut Raf, 33, bentuk hand gesture yang dilakukan olehnya itu menyebabkan dia dikritik serta dituduh seakan-akan melakukan penyembahan.

"Dulu waktu Raf muatnaik gambar ni, ada yang kecam kata tangan macam nak sembah berhala. Nak beritahu, Mawar kan ada campuran Thailand, ibu dia orang Chiang Mai dan hand gesture itu memang adat orang Thailand apabila memberi salam 'Sawadeekap' yang bermaksud salam sejahtera," tulis Raf di laman Instagram pada Khamis.

Sementara itu, Mawar ketika dihubungi mStar Online memberitahu simbol hormat tersebut sudah diamalkan oleh mereka sekeluarga sebagai tanda menghargai asal usul keturunan.

Klik untuk gambar besar

Ujarnya, ia sudah menjadi adat masyarakat Thailand dan tidak menyalahi agama Islam kerana ia dilakukan tanpa membabitkan mana-mana anutan.

"Apa yang Mawar buat tu tak salah disisi agama kerana Mawar menghargai asal usul keturunan mak Mawar. Nenek, datuk, mak cik, pakcik Mawar pun masih ramai di Chiang Mai.

"Simbol tangan itu memang adat orang Thailand apabila memberi salam hormat. Biasalah, orang kita akan sentiasa mencari kesalahan orang lain," katanya yang kini sedang hamil anak sulung dan kandungan berusia lima bulan.

Dalam pada itu, aktres berusia 23 tahun ini berkata dia tidak kisah dengan kritikan dan kecaman netizen mengenai hal tersebut. Tambahnya, apa yang dilakukan itu adalah sebahagian adab dan cara menghormati antara satu sama lain.

"Tak kisahlah orang nak cakap apa pun, asalkan kita tahu niat apa yang kita buat dan kita jaga adab walau di mana kita berada," tuturnya.

Untuk makluman, Mawar atau Wan Mawar Shaputri Wan Abdul Rashid berkahwin dengan Raf atau Raden Ahmad Faizal Yaakob pada 9 November 2017.

www.myartis.com / Sumber: mStar, Instagram Raf Yaakob & Mawar Rashid

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ELLY MAZLEIN KINI BERGELAR IBU

Pelakon Elly Mazlein, 36, akhirnya menjadi seorang ibu apabila dia selamat melahirkan seorang bayi perempuan seberat 2.5 kilogram pada jam 6.30 petang semalam.

Berita gembira itu disahkan sendiri oleh Elly menerusi laman Instagram miliknya.

Bayi perempuan yang dilahirkan itu menjadi pengubat duka buat Elly yang sebelum ini pernah mengalami keguguran pada Januari tahun lalu.

Difahamkan, Elly bersalin dua minggu awal dari tarikh jangkaan bersalin iaitu pada hujung bulan ini.

"Alhamdulillah, saya selamat bersalin secara normal. Anak juga dalam keadaan sihat.

"Jika tidak ada sebarang masalah, doktor membenarkan saya pulang esok, tetapi saya minta untuk berehat selama beberapa hari dahulu," ujarnya dipetik sebagai berkata.

"Tengah hari tadi (semalam) suami menemani saya pergi membuat pemeriksaan. Dalam masa sama doktor memberitahu rahim sudah terbuka 2 sentimeter.

"Disebabkan itu saya terus dimasukkan ke wad. Sementara suami pula terpaksa membatalkan penggambaran hari ini," tambahnya melalui Harian Metro.

Menurut Elly, dia akan berkongsi nama dan wajah anak perempuannya selepas tujuh hari kelahiran.

"InsyaAllah lagi seminggu saya share gambar Baby Puteri ya..," kata Elly lagi di laman IGnya pula.

Untuk rekod, Elly selamat bergelar isteri kepada Azmi Hatta dengan dua kali lafaz di surau As Sakinah Putra Perdana, Puchong, Selangor.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


NAFI PERSENDA AGAMA: "ADATLAH IMAN NAIK TURUN" - SAFIEY ILIAS

Usahawan kosmetik, Safiey Illias satu ketika dahulu pernah mendapat perhatian seluruh rakyat Malaysia apabila ingin kembali ke pangkal jalan dan berubah daripada seorang 'mak nyah' ke jantina asalnya.

Malah, Safiey memberikan inspirasi kepada golongan 'mak nyah' lain dan muncul dalam pelbagai program televisyen berceritakan mengenai 'penghijrahannya' itu.

Namun, sejak minggu lalu, nama Safiey kembali mencetuskan kontroversi apabila tampil berpakaian seksi seperti wanita semula, bergambar mesra bersama seorang lelaki dan berhibur di kelab malam.

Lebih mengejutkan rakyat Malaysia apabila Safiey didakwa mahu menjalani pembedahan membesarkan payudara di Bangkok berdasarkan satu gambar yang dimuatnaik oleh beliau di Instagram.

Klik untuk gambar besar

Safiey dilihat sedang memilih silikon payudara disebuah klinik. Tentu sekali tindakan Safiey itu mengundang kecaman netizen yang mendakwa beliau mempersendakan agama.

Bagaimanapun, Safiey tidak berdiam diri dan memuatnaik satu respon mengenai isu tersebut di akaun Instagramnya. Menurut Safiey, adatlah sekiranya iman itu ada naik turunnya.

Bukan mudah untuk kita melakukan perubahan apatah lagi jika sesuatu itu sudah bertahun lamanya sebati dalam diri kita tetapi tidak bermakna kita harus mudah mengalah dan terus hanyut.

Dalam hal ini, Safiey sepatutnya mempunyai azam yang kuat dan cuba untuk terus istiqamah untuk tidak menjadi perempuan semula. Apa-apa pun, kita doakan yang terbaik untuk Safiey semoga beliau kembali ke pangkal jalan.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ELVINA & SUAMI SELAMAT TIMANG BABY BOY, 'KARL MATEEN'

Alhamdulillah... tahniah kami ucapkan kepada pelakon Datin Elvina Mohamad yang telah selamat melahirkan cahaya mata sulung yang merupakan bayi lelaki, pada 12.30 tengah hari tadi di hospital swasta di Ampang.

Berita gembira itu dikongsikan suami kepada pelakon utama drama bersiri 'Isteri Untuk Diiktiraf' itu, Datuk Haniff Borhan, dalam satu kenyataan yang dikongsi, hari ini.

Untuk makluman, bayi pasangan ini yang dilahirkan secara normal dengan berat 2.9 kg itu diberi nama 'Karl Mateen'.

Klik untuk gambar besar

Jelas Hanif, Elvina dimasukkan ke hospital sejak kelmarin. Dan mengikut perancangan, pelakon terbabit sepatutnya melahirkan semalam.

"Puas kami menunggu, tetapi Mateen tidak mahu keluar. Rupa-rupanya dia menunggu tarikh hari ini. Dengan penuh rasa kesyukuran kerana Allah SWT memberi rezeki yang termahal dalam hidup saya dan isteri iaitu kelahiran putera kami yang selamat dilahirkan secara normal.

"Terima kasih atas doa kalian dan semoga anakanda kami menjadi golongan yang soleh dan berjasa kepada agama, bangsa dan negara," katanya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAHU APA YANG BERLAKU DISEBALIKNYA... SAYA SOKONG DIA" - NOOR NABILA PERTAHANKAN SHARNAAZ

"Ketika mendengar berita itu, saya akui terkejut. Sudah pasti saya bertanya kepada Sharnaaz mengenai apa yang terjadi. Saya tak nak komen lebih lanjut sebab kes ini masih dalam siasatan polis. Cuma saya tahu apa yang berlaku disebaliknya.

"Apa pun yang berlaku Sharnaaz tetap bapa kepada anak kami. Saya menyokong dia dan hubungan kami pun memang baik demi anak," ujar bekas isteri kepada pelakon Sharnaaz Ahmad iaitu Noor Nabila yang berkata dia akan sentiasa mempertahankan bapa kepada anaknya, Jebat Jayden yang didakwa memukul dan menendang seorang penghuni di kondominium di Segambut, di sini, baru-baru ini.

Nabila berkata, walau apapun yang berlaku dia akan menyokong dan sentiasa berada di belakang Sharnaaz. Menurut Nabila, Sharnaaz turut mengalirkan air mata ketika bertemu dengan anaknya sebaik dibebaskan dengan jaminan polis, Isnin lalu.

Klik untuk gambar besar

"Sharnaaz hantar video dia bertemu Jayden selepas dibebaskan dengan jaminan polis. Dia menitiskan air mata ketika Jayden memeluknya. Saya beritahu Sharnaaz, apapun yang terjadi, terus pandang ke hadapan dan esok adalah hari baru.

"Mengenali Sharnaaz, dia seorang yang tegas dan bertanggungjawab. Dia sangat sayangkan anak dan saya tak boleh nafikan perkara itu," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMPENA HARI IBU - WAK DOYOK HADIAHKAN KERETA TOYOTA VELLFIRE

Sudah tentunya ada insan bernama ibu yang sentiasa menjadi tulang belakang disebalik kejayaan seorang anak dan bersempena Hari Ibu, personaliti fesyen Wak Doyok telah menghadiahkan sebuah kereta mewah jenis Toyota Vellfire buat ibu kesayangannya.

Menerusi perkongsian di laman Instagram, Wak Doyok atau nama sebenarnya Mohd Azwan Md Nor, 40, turut berharap ibunya sentiasa diberikan kesihatan yang baik dan dapat menunaikan ibadah haji tahun ini.

"Sempena hari ibu hari ini saya menghadiahkan mak saya sebuah kereta villfire agar tahun ini mak boleh berjalan-jalan dengan selesa di rumah sanak saudara. Semoga mak sihat dan dapat menunaikan fardu haji tahun ini insyallah. 😘👵🏻❤," tulisnya.

Klik untuk gambar besar

Wak Doyok memberitahu, niatnya untuk menghadiahkan kereta tersebut buat ibunya untuk membuatkan ibunya bahagia selepas bapanya pergi menghadap Ilahi pada Oktober tahun lalu.

"Semua ini adalah usaha untuk membuatkan mak saya bahagia dikala dia hidup kesunyian selepas pemergian ayah saya pada tahun lalu. Biarpun kereta tersebut bernilai ratusan ribu, namun sedikit pun tidak tertanding dengan jasanya membesarkan saya selama ini," katanya kepada mStar.

Tahun lalu, pelakon filem 'Abang Long Fadil 2' itu menghadiahkan sebuah rumah banglo buat ibunya hasil titik peluhnya dalam bidang perniagaan.

www.myartis.com / Sumber & foto: mStar & Instagram Wak Doyok

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAMBUT BIRTHDAY DI MEKAH - CHE TA KINI BERUSIA 43 TAHUN

Meskipun usianya yang sudah mencecah 43 tahun, namun Rozita Che Wan masih kelihatan anggun... dan semalam dia sempat menyambut hari lahirnya di Tanah Suci Makkah bersama anak-anak.

Bagaimanapun, tiada sambutan besar-besaran kali ini.

Tanpa suami di sisi, hanya anak-anak yang memberi hadiah berupa beg, pen berjenama, jam tangan dan set barang kemas.

Sementara suaminya Zain Saidin pula, telah memuat naik tiga gambar berserta beberapa ucapan tahniah. Antara ucapan itu berbunyi: "Happy birthday my love I pray you have everlasting happiness forever till Jannah".

"Tiada sambutan apa pun pada kali ini. Dua anak bujang saya, Ammar Effendy dan Aniq Ezra, hanya memberikan hadiah. Ammar menghadiahkan saya seutas jam tangan, manakala Aniq pula beri set barang kemas," kata Che Ta menerusi aplikasi WhatsApp pada media.

Untuk info, Che Ta dijangka kembali ke tanah air pada lusa.

HADIAH DARIPADA ANIQ EZRA

HADIAH DARIPADA AMMAR EFFENDY

Foto: Che Ta & Zain IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


TUNJUK GAMBAR AWIE DENGAN WANITA LAIN - TELEFON ROZANA DIPECAHKAN

Mahkamah Majistret Ampang semalam diberitahu, Awie atau nama sebenarnya, Ahmad Azhar Othman, 47, memecahkan iPhone isterinya, Rozana Misbun, 37, dengan membalingnya ke dinding.

Rozana seterusnya berkata Awie bertindak sedemikian apabila dia menunjukkan gambar penyanyi itu bersama seorang perempuan menggunakan telefon tersebut.

Rozana berkata demikian ketika pemeriksaan balas oleh Timbalan Pendakwaraya Goh Ai Rene dalam prosiding perbicaraan semalam.

Klik gambar untuk size besar

Ai Rene memeriksa demikian berdasarkan keterangan Rozana semasa peguam bela Hazman Harun yang mewakili Awie bertanya pasal kewujudan iPhone 4 pada hari kejadian pada 2 Jun tahun lepas.

"Saya tak dapat merakam gambar menggunakan iPhone sebab ia telah dipecahkan oleh OKT sehari sebelum kejadian," ujar Rozana dipetik sebagai berkata.

Awie yang sedang menghadapi tuduhan mendatangkan kecederaan parah kepadanya.

Rozana memberi keterangan pada perbicaraan kes Awie yang didakwa dengan sengaja menyebabkan kecederaan parah ke atas isterinya itu di sebuah rumah di Taman Ukay Bistari, Ukay Perdana, Hulu Kelang pada 1.30 tengah hari, 2 Jun tahun lepas.

Sementara itu Rozana juga mengatakan dia hanya memiliki satu sahaja beg berjenama bukannya banyak seperti yang dicadangkan oleh peguam sebelum ini.

Rozana juga menjelaskan dia berjanji untuk menjual beg bagi membayar balik wang OKT kerana takut akan dipukul lagi bagaimanapun dia tidak pernah membayarnya balik.

"Saya tak dapat membayar wang kepada OKT kerana tak sempat menjual beg beg kerana beg telah dirampas oleh OKT. Kesemua beg ditangan OKT selepas dia ambil selepas kejadian 2 Jun itu.

"Jumlah RM250,000 dalam akaun itu (ASB) bukanlah dalam bentuk tunai sebaliknya pinjaman yang akan matang pada 2016," jelasnya.

Perbicaraan di hadapan Majistret Ayuni Izzati Sulaiman bersambung 13 Julai ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom